CLUB EXCURSIONISTA ELS PERDUTS DE BEGUR: de març 2009\nPuig de Bassegoda (1373 m.) “Alta Garrotxa” Març 2009\nEl passat Diumenge 22 de març catorze excursionistes, ens vam desplaçar fins a Sadernes per efectuar la sortida prevista organitzada pel nostre grup. Fou un dia esplèndid, assolellat i amb una temperatura suau.\nPoc després de les nou del matí comencem la marxa per la pista forestal fins al “Pont d’en Valentí” de caràcter medieval i ben conservat. Anem ascendint suaument tot vorejant i creuant varies vegades la riera de Sant Aniol, entre mig de frondosos boscos verds i humits per l’abundància de pluja aquest any.\nPoc abans d’arribar a Sant Aniol d’Aguja ens desviem per enllaçar amb el GR11 a on el camí comença a guanyar alçada i pendent. Anem deixant enrere grans masos i edificacions abandonades com a “Can Principi”, en aquest punt ja podem divisar per sobre nostre el cim del Bassegoda. Tornem a enfilar camí entre mig del bosc per arribar al “Coll de Principi”. Deixem el GR11 per endinsar-nos per un ample camí, un prat verd, florit i amb restes de neu encara. A la dreta bonica vista del Canigó i a la nostra esquerra la pujada final ( i forta ). Els últims metres fem una grimpada sense gaire dificultat de trams assegurats amb cadenes i agafadors.\nAl cim la panoràmica és espectacular, des de l’Empordà i el mar (Roses, el Montgrí, Begur...), passant per (Banyoles, Rocacorba, el Montseny i Puigsacalm), fins a tot el Pirineu Gironí i França. Després de gaudir del paisatge, menjar, les fotos de costum i fer una “becaineta” estirats a l’herba, és l’hora de tornar i ho fem pel vessant sud. Baixem per la tartera força llarga i divertida però amb compte pel pendent i les pedres. Arribem al “Coll de Riu” per enllaçar amb la pista que ens durà fins a Sadernes, abans però ens desviem per visitar l’església romànica de “La Mare de Déu de les Agulles", el mas de “Can Agustí” restaurat, “Sant Feliu de Riu” i la seva església del S.XII.\nPoc abans de les set de la tarda i vint i cinc quilòmetres fets arribem a l’hostal de Sadernes, ens prenem una merescuda “birra” o refresc i d’altres decideixen menjar el dinar que s’havien deixat al cotxe com a berenar-sopar...\nEn definitiva prova superada amb bona nota, tots contents i només ens queda el camí de tornada a casa, amb el bon record del Bassegoda visible de gran part de la província de Girona i que de lluny ens recorda a un pit de dona.\nPuig de Bassegoda 2009\nPuig de Bassegoda (1373 m.) “Alta Garrotxa” Març 2...


El Pi ha presentat una esmena als pressupostos per ampliar la partida destinada al seu manteniment\nEl Pi ha reclamat al Parlament que s’incrementi la inversió per la neteja de torrents. La diputada de la formació, Maria Antònia Sureda, ha demanat aquest matí al conseller de Medi Ambient i Territori, Miquel Mir, que havia fet la seva conselleria aquesta temporada pel manteniment dels torrents“ i ha deixat clar que “és una qüestió que ens preocupa molt”.\nLa diputada d’El Pi ha avançat que “presentarem una esmena als pressupostos per ampliar la partida destinada al manteniment i neteja dels torrents tal com fem cada any” Sureda ha recordat que “molts de municipis fan peticions a la conselleria davant la notable deixadesa en la neteja dels torrents dels seus pobles preocupats per si hi ha pluges abundants i que puguin derivar en inundacions.”\nLa diputada d’El Pi ha comentat que “sabem que hi ha necessitats com les del torrent de Consell, de Porreres, d’Artà o de Sant Llorenç, el torrent del Gorg a Costitx, el de Sant Miquel a Sa Pobla i Muro entre d’altres que necessiten actuacions i no s’han fet, unes actuacions que són urgents.” Sureda ha proposat que “si no es pot fer tot des de la conselleria estaria bé poder fer convenis amb els municipis i destinar una partida”.\nNotícies relacionadesArtàEl PiesmenaMaria Antònia SuredaPorrerespressupostosSant Llorençtorrents


Else Krüger - Viquipèdia, l'enciclopèdia lliure\n9 febrer 1915\n24 gener 2005 (89 anys)\nElse Krüger va ser secretaria de Martin Bormann, durant la Segona Guerra Mundial.\nFou al búnquer durant la Batalla de Berlín. Krüger va ser amb Eva Braun, Christian Margarida, Traudl Junge i Constanze Manziarly quan el dictador alemany Adolf Hitler els va dir que s'havien de preparar per anar a Berghof com els altres. Else era present Braun va indicar que mai deixaria a Hitler i es van abraçar. En un gest de "bondat", Hitler va donar a cada una de les dones una càpsula de cianur.\nKrüger abandonar Berlín l'1 de maig de 1945 amb un grup dirigit pel SS major general (Brigadeführer) Wilhelm Mohnke. En el matí del 2 de maig, el grup va ser capturat amagat en un soterrani.\nDesprés de la guerra va ser interrogada pels britànics. Més tard es va casar amb el seu interrogador britànic, Leslie James (1915-1995), el 23 de desembre de 1947 es casaren a Wallasey, Cheshire Regne Unit. Va viure sota el nom de Else James a Wallasey.\nDesprés de la mort del seu espòs, va anar a viure a Alemanya i va morir el 18 d'agost de 1995 a Staufen im Breisgau.\nObtingut de «https://ca.wikipedia.org/w/index.php?title=Else_Krüger&oldid=27040778»\nLa pàgina va ser modificada per darrera vegada el 25 abr 2021 a les 22:37.


Les residències de gent gran demanen això amb les PCR - XCatalunya.cat\nLes residències de gent gran demanen això amb les PCR\nSant Adrià de Besòs acull la primera residència per a gent gran de Catalunya inspirada en el model nòrdic\nL’Associació de Centres d’Atenció a la Dependència (ACAD) ha demanat al Departament de Salut que faci PCR de comprovació quan els professionals de les residències donin positiu en els cribratges periòdics a personal asimptomàtic “i correctament vacunat”.\nACAD lamenta que quan apareix un cas positiu per PCR, el CAP estableixi la baixa per 10 dies, sense realitzar cap segona prova PCR de comprovació. L’entitat considera “urgent” resoldre aquest problema ja que en ple període de vacances “és molt però que molt difícil cobrir les baixes” i els usuaris “podrien quedar desatesos”.\n“La prolongació d’aquesta situació pot ocasionar un col·lapse assistencial en molts centres”, adverteixen. L’organització sol·licita una reunió urgent amb la secretària de Salut Pública, Carmen Cabezas, per tal d’exposar aquesta “difícil situació” que està suposant per les residències la realització de proves PCR “amb un elevat nombre de falsos positius”, insisteixen.\nACAD argumenta que hi hagut alguns treballadors que, després de sortir positius en una prova, han fet aquest segon PCR de comprovació “pel seu compte” i han resultat ser negatius. En aquests casos, es força al CAP a fer una tercera PCR o una serologia, per descartar que sigui un cas real de COVID i permeti donar d’alta el treballador.\nL’entitat fa extensiva la petició de repetir les PCR als usuaris asimptomàtics, per “evitar el seu aïllament innecessari” durant 15 dies, “sols a les habitacions, amb els perjudicis tan greus que comporta per la seva estabilitat emocional”, asseguren.\nA més, ACAD proposa com a “possible solució” r la realització de PCR en temps real, que “detallen la càrrega viral”.\nTags: PCR, residències


El Ministeri d'Ocupació deixarà en suspens la cotització a temps parcial dels autònoms\nActualitzada 11/01/2017 a les 16:49\nEl Govern es mostra disposat treballar en el seu desenvolupament normatiu\n© El president de la Federació Nacional d'Associacions de Treballadors Autònoms (ATA), Lorenzo Amor.\nEl Ministeri d’Ocupació i Seguretat Social deixarà en suspens de nou la possibilitat que els autònoms cotitzin a temps parcial, si bé es mostra disposat treballar en el seu desenvolupament normatiu perquè pugui entrar en vigor en el futur.\nFonts del Ministeri han explicat que el Govern procedirà a una col·locació legal per mantenir aquesta suspensió, que en principi hauria entrat en vigor l’1 de gener de 2017 juntament amb la pròrroga dels pressupostos generals de l’Estat.\nNo obstant això, aquesta opció de cotització per als autònoms no pot posar-se en pràctica ja que requereix molt desenvolupament, una cosa que es tractarà en la subcomissió per a la reforma del Règim Especial de Treballadors Autònoms (RETA) al Congrés dels Diputats.\nAmb els estudis sobre l’impacte en la recaptació pertinents i el treball de la subcomissió parlamentària a la mà es podrà decidir com implementar aquesta mesura, a quin col·lectiu dirigir-la, de quins sectors i amb quines edats, amb l’objectiu també d’evitar possibles bosses de frau, han indicat les fonts.


El “centralisme igualadí” – Jordi Cuadras\nEl “centralisme igualadí”\nEn qüestió d’una setmana he llegit referències, en dos espais diferents, a l’anomenat “centralisme igualadí”. La lingüista masquefina Carme Junyent en parla al seu nou llibre Escoles a la frontera i Evarist Sensada n’escrivia un article a L’Enllaç, dijous passat. Aquestes referències m’han fet pensar en dos trets que potser són característics dels igualadins o que veig que des des fora se’ns atribueixen: creure’s capital de comarca en una comarca invertebrada i creure’s capital mundial en un munt de coses sota un eslògan que podríem resumir com a “Som els millors”.\nParlem del primer. Quan conec algú d’un altre municipi de l’Anoia, tinc el costum de preguntar-li com veu Igualada des del seu poble per saber què representem per a la gent de la resta de la comarca. Normalment la resposta és una indiferència que ve a demostrar que, en realitat, no podem acabar de ser la capital de l’Anoia perquè no ens reconeixen com a tal. Crec que aquesta realitat no és culpa dels igualadins, sinó que ve d’arrel, del fet que l’Anoia sigui una comarca que va néixer artificialment com a resultat d’unir tres territoris que funcionen com a tres realitats diferents: l’Alta Anoia (o Alta Segarra), la Conca d’Òdena i l’Anoia Sud. Un nord rural, un centre de serveis i industrial i un sud residencial-dormitori i industrial. L’únic que uneix les tres parts és un riu.\nDavant d’aquest panorama, Igualada hauria de ser la capital de comarca que acceptés aquesta realitat i propiciés una solució: dividir la comarca en tres territoris que puguin volar per si sols i coordinar-se entre ells perquè, amb les potencialitats de cada un, tots els anoiencs hi surtin guanyant. Igualada ha de ser la capital que ajudi a fer això. A partir d’aquí, la ciutat ha de concentrar-se a treballar fortament els lligams amb la seva corona natural de la Conca d’Òdena amb Vilanova, Montbui i Òdena com a aliats per crear una gran connurbació al bell mig de Catalunya a l’encreuament entre els eixos viaris gratuïts nord-sud i es-oest. Hem d’anar a la una per reclamar les infraestructures que ens manquen i hem de mirar cap a Barcelona per esdevenir una porta d’entrada a l’àrea metropolitana i beneficiar-nos de tot el que suposa estar a 40 minuts d’una gran ciutat mundial.\nParlem del segon tret característic: l’autoestima dels igualadins. S’ha de reconèixer que els darrers 5 anys, i en part és mèrit del govern, hi ha hagut un creixement de l’autoestima que feia falta, que és bo i que ha fet sorgir iniciatives originals tot seguint aquell esglògan del pregó de la Festa Major del 2011 que deia que “Tot el que som capaços d’imaginar, som capaços d’aconseguir-ho”. Allò va ser una espectacular espurna d’entusiasme que ha donat resultats positius, però crec que ara hem entrat en una nova fase. Retroalimentar-nos amb els missatges que, cinc anys després, continua llançant el govern de la ciutat, ens fa viure en un núvol que al final pot ser perjudicial.\nL’autoestima l’hem de tenir en la justa mesura perquè entre l’autoestima i l’autocomplaença hi ha una línia molt fina que és massa fàcil de creuar. Sense tirar-nos pedres a la teulada, hem de ser inconformistes, viatjar per veure altres realitats, sortir dels 8 quilòmetres quadrats per agafar idees i tenir un mapamundi sempre penjat a la paret per saber a quina escala juguem: som els millors d’Europa en el curtit de la pell, els millors d’Europa en simulació en la salut, tindrem un model comercial de “Champions”, la festa de Reis ha de ser Patrimoni de la UNESCO,… i encara tinc gravat el discurs de l’Alcalde de la ciutat a l’entrega dels Premis Neptú d’aquest any on va dir que “Igualada és de les poques ciutats del món que pot dir que té gent que practica esport dels dels 3 anys fins als 87”. Evidentment, hi ha vegades que ens passem de frenada i crec que, en el fons, això ens fa més dèbils.\nAl mateix moment que escric això, també dic i reconec que sóc un complet igualadí de soca-rel, m’estimo la ciutat i crec en el seu potencial. Així ho vaig deixar escrit en un article titulat “Autoestima col·lectiva”. Però també veig que amb determinats cofoïsmes no anem enlloc. Estan molt bé per alimentar l’esperit però quan ens posem a planejar aquesta ciutat i a buscar què millorar, ho hem de fer, sempre, des d’un punt de vista crític. Si anem fent créixer aquesta bèstia, al final direm: què més hem de fer, si ja som els millors en tot! I amb aquesta actitud deixarem passar trens que potser hauríem d’agafar.\nI pel que fa a la comarca i aquest “centralisme” que se’ns atribueix, entomem el lideratge per endreçar l’Anoia i tractar les tres realitats que hi conviuen. Siguem la capital facilitadora d’aquest canvi de paradigma.\n(Article publicat a Anoiadiari.cat el 25/4/16)\nEntrevista a Damià Larriba


La democràcia en mans de Silicon Valley - TV3\nLa nostra activitat digital és una font inesgotable de dades, que ofereixen un perfil personal que supera la nostra pròpia consciència. El que fa uns anys servia per tenir recomanacions de contingut més acurades i anuncis personalitzats, ara és una porta d'entrada a la manipulació, en temes tan sensibles com unes eleccions. Quina responsabilitat en tenen les grans empreses tecnològiques? Quina és la seva agenda política?\n"No pot ser!" es pregunta quant hackejat està el nostre vot\nÀlex Solà 24/04/2020 - 19.27\nCambridge Analytica: l'origen\nEl desembre del 2015, un article a The Guardian canviava per sempre la comunicació política. El periodista Harry Davies destapava la col·laboració de la consultora britànica Cambridge Analytica amb el senador nord-americà Ted Cruz, consistent a minar dades socials de Facebook per crear milions de perfils personals dels seus votants i dirigir-los publicitat segmentada.\nDesprés de diverses revelacions que esquitxarien les portades dels diaris els següents mesos destapant la mateixa metodologia en altres fronts, la crisi va esclatar definitivament el març del 2018, quan l'enginyer de Cambridge Analytica Christopher Wylie va destapar-ne tots els secrets.\nArticles simultanis a The Observer, The New York Times i al Wired van abaixar la persiana de Cambridge Analytica i es va engegar una investigació criminal, però l'ombra del dubte sobre la victòria de Trump als EUA i el Brexit planaria per sempre més en l'imaginari popular.\nFacebook no sap, no contesta\nSi bé la premsa va xifrar en 50 milions els usuaris manipulats pel sistema de Cambridge Analytica via Facebook, investigacions posteriors elevarien la xifra fins als 87 milions.\nMalgrat rentar-se les mans diverses vegades, la dimensió de la tragèdia acabaria forçant Mark Zuckerberg a demanar disculpes per haver badat. Correrà durant anys per internet la seva compareixença al Senat nord-americà, tirant pilotes fores davant una audiència que l'havia de jutjar i que sentia per primera vegada paraules com "algoritme".\nFinalment, l'escàndol va comportar a Facebook una multa rècord de 5.000 milions de dòlars per trair l'acord de privacitat amb els seus usuaris i una greu crisi de confiança, malgrat tancar el 2019 amb una facturació rècord de 71.000 milions.\nLa notorietat de Trump i el Brexit tapen una gran història de manipulació perpetrada per Cambridge Analytica, en aquest cas a Trinitat i Tobago, el 2010. Les eleccions d'aquest país centreamericà enfronten tradicionalment el partit de la comunitat d'origen indi (Congrés Nacional Unit) i de l'afroamericana (Moviment Nacional Popular).\nEn vídeos i filtracions que han arribat al públic, directius de Cambridge Analytica expliquen haver treballat per al partit indi i haver detectat que la clau era augmentar l'apatia entre els joves afroamericans. Així van crear la campanya "Do so!" ("Fes-ho!"), que amb el símbol de dos braços creuats com una X cridava els joves a organitzar-se contra el sistema i la política tradicional.\nEls analistes de CA sabien que el dia de les eleccions els joves afroamericans es quedarien a casa i, en canvi, els indis anirien a votar amb els seus pares. I així va ser, el Congrés Nacional Unit va guanyar unes les eleccions en què aquesta abstenció va ser determinant.\nEls darrers anys assistim a algunes de les conseqüències del banquet de dades personals que hem cedit a les grans tecnològiques a canvi de les seves xarxes socials, correu electrònic, suite per teletreballar o anar a l'escola i telèfon mòbil.\nGoogle tampoc s'escapa a la polèmica, amb greus acusacions d'haver intentat manipular les eleccions del 2016 en favor de Hillary Clinton, amb accions tan senzilles -i per això tan maquiavèl·liques- com alterar el text predictiu del cercador, l'ordre dels resultats o els suggeriments de YouTube.\nAvisa Yuval Noah Harari als seus llibres que el sistema vol hackejar el nostre cervell. L'ús fraudulent del "big data" i les "fake news" que apunten a les nostres emocions són només una primera fase, a la qual seguiran mesures biomètriques de les nostres reaccions a la informació i una segmentació encara més sofisticada.\nQueda preguntar-se què passarà el dia que el sistema ens conegui millor que nosaltres mateixos. Si a la bola de cristall del "big data" es diu a qui votarem o què necessitem sentir per canviar el nostre vot. Quin sentit tindrà anar a votar?


Coronado Island Marriott Resort & Spa Coronado (CA) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 26 allotjaments a Coronado (CA).\n2000 Second Street, Coronado, Coronado (CA), Estats Units, 92118 - Excepcional ubicació - Veure al mapa\nHabitació Doble amb Llit Extragran o Llit Doble i Vista sobre el Resort (King or Double Luxury Room with Resort View)\nBarri Coronado Coronado\nMés informació sobre Coronado Island Marriott Resort & Spa\nSi busques un allotjament ben situat a Coronado (CA), no busqui més, el Coronado Island Marriott Resort & Spa és el lloc ideal. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per opcions de turisme i atraccions locals, no es necessita anar enfora ja que l'hotel gaudeix proximitat a The Coronado Ferry Landing, Sacred Heart Catholic Church, Spreckels Park.\nCoronado Island Marriott Resort & Spa ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara televisió de pantalla plana, aire condicionat, calefacció, escriptori, despertador per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Coronado Island Marriott Resort & Spa la base perfecta per a gaudir de la seva estada a Coronado (CA).\nComentaris d'Agoda (1)Comentaris de Booking.com (712)\nCoronado (CA) Complexos turístics


Grup d’Estudi i Recuperació de les Tortugues de l’ADENC – ADENC\nDesprés d’anys de tasques de millora del Ripoll, el riu de mica en mica s’ha anat recuperant. Tot i que encara fan falta molts esforços per fer que el riu recuperi un estat ecològic òptim, es comencen a visualitzar els resultats del treball realitzat per entitats com l’ADENC (Fes Reviure el Ripoll), que fa anys que treballen per la millora d’aquest espai natural. Els últims anys la fauna pròpia d’ambients fluvials ha anat recolonitzant aquest espai anteriorment tan degradat. Un exemple és la tortuga de rierol (Mauremys leprosa), rèptil autòcton alguns exemplars dels quals ja s’han començat a observar al tram sabadellenc del riu Ripoll.\nLa tortuga de rierol (Mauremys leprosa) és una de les dues espècies de tortuga d’aigua dolça autòctones de Catalunya, juntament amb la tortuga d’estany (Emys orbicularis). Ambdues espècies han vist molt reduïdes les seves poblacions, principalment a causa de la degradació del seu hàbitat, però també per altres motius, com ara la presència d’espècies exòtiques invasores.\nL’ any 2019, neix el Grup d’Estudi i Recuperació de les Tortugues de l’ADENC, amb la intenció de fer un seguiment de les poblacions d’aquests animals, afavorir l’hàbitat de les tortugues autòctones i retirar les espècies invasores del riu.\nAquest projecte s’està realitzant gràcies a un equip de voluntaris i socis de l’ADENC que realitza l’estudi i el seguiment, i que compta amb el suport del Proyecto Libera. Si voleu participar en el grup de treball no dubteu en apuntar-vos com a voluntaris.\nSi voleu saber més sobre el Grup d’Estudi i Recuperació de les Tortugues de l’ADENC podeu visitar el nostre blog aquí:\nmarç • 2 • 2022\nJa tenim disponible l’informe de seguiment de tortuga de rierol (Mauremys leprosa) a la bassa de Can Jonqueres, al riu Ripoll. En aquest, s’expliquen els objectius, la metodologia i elsRead More\ndes. • 30 • 2020\nEl segon any del Grup d’Estudi i Conservació de les Tortugues de l’ADENC (GECTA) ha estat força atípic. Durant el 2020, a causa de les diferents mesures preses arran deRead More


Josep Segura es queda a un pas del Mundial però es manté en l'elit de la pesca\nEl jovençà campió del Club de Pesca Puçol va demostrar una vegada més el seu talent i va mantindre la categoria amb un nové lloc en la Concentració Nacional U-21, celebrada els dies 2, 3 i 4 d'octubre a Castelló i classificatòria per al campionat del món. Només dos punts van privar el campió valencià d'aconseguir el bitllet per a la cita mundialista de l'any que ve a Portugal.\nJosep Segura acudia a la concentració nacional de Castelló amb un clar objectiu: mantindre la categoria i continuar formant part de l'elit en la U-21, on competixen pescadors amb edats entre 16 i 20 anys. Van ser 32 els participants en la prova, dels quals 22 es mantenien i la resta perdien la categoria.\nNo va començar malament la primera mànega disputada la vesprada del divendres. Josep va obtindre la quinta posició en el seu sector, el que li va alçar al 15é en la general.\nLa segona mànega va començar una hora després de la primera, a les 24'00 hores i en ella Josep va ratllar al mateix nivell que en la inicial. Va aconseguir la sexta plaça, sumant 18 punts i col·locant-se el 16é en la classificació general amb un total de 33 punts.\nLa mànega del dissabte es presentava interessant, ja que no hi havia res decidit: ni els 6 que accedixen a la selecció, ni els que descendien, tot podia passar. Esta última prova decisiva, celebrada també de bon matí, va presentar molt poques captures, però el nostre campió Josep va estar a l'altura i va aconseguir ser el primer del seu sector, un excel·lent resultat que li va atorgar el nové lloc en la classificació definitiva del campionat.\nEl jovençà pescador local va obtindre 36 punts i es va quedar a tan sols dos del sext, últim ja que donava accés directe al Mundial. "El resultat és molt bo, estic contentíssim, però és una llàstima perquè Josep ho ha tingut molt prop", destaca José Segura, vicepresident primer de la Federació de Pesca de la Comunitat Valenciana. Cal tindre en compte que és el primer classificatori que el jovençà pescador disputa en la categoria U-21 i no obstant "ja s'ha ficat en el top ten espanyol", celebra el pare de Josep.\nEn 2010 esperem que el nostre esportista del Club de Pesca Puçol puga repetir la gesta que va protagonitzar l'any passat, quan es va proclamar campió del món en U-16, i ens done una altra alegria classificant-se per al Mundial de 2011. La selecció espanyola de pesca també té autèntics "jugones" i Josep és un d'ells.


Anastàsia de Kíev - Viquipèdia, l'enciclopèdia lliure\n1074 (Gregorià) (50/51 anys)\nAnna de Kíev, Elisabet de Kíev, Vsèvolod de Kíev, Iziaslav I de Kíev, Igor Yaroslavich (en) , Sviatoslav II of Kiev (en) , Vladimir of Novgorod (en) , Vyacheslav Yaroslavich (en) i Elisabet de Kíev\nAnastàsia de Kíev (en hongarès: kijevi Anasztázia) (1023 - 1096) Reina consort d'Hongria i esposa del rei Andreu I d'Hongria.\n1.1 Anastàsia com a reina consort d'Hongria\n1.2 Anastàsia sota el regnat del seu fill Salomó\nAnastàsia com a reina consort d'Hongria[modifica]\nAnastàsia va néixer al voltant de l'any 1023, filla del Gran príncep de Kíev Iaroslav I i de Ingegerd Olofsdotter.\nQuan el noble hongarès Vazul va conèixer els designis hereditaris d'Esteve I d'Hongria que el nou monarca d'Hongria seria Pere el Venecià, tot el poder de la corona hongaresa va caure sobre l'inconformista pretendent al tron. Vazul fou cegat i va morir posteriorment. Els seus tres fills: Andreu, Levent i Béla van abandonar el regne, els dos primers cercant refugi al Rus de Kíev i el segon a terres poloneses. Andreu va ser ben rebut per Iaroslav I i, cap a l'any 1038, li va entregar a la seva filla Anastàsia en matrimoni, celebrant-se el casament a Kíev.\nGairebé una dècada després, el regne hongarès de Pere el Venecià queia en un abisme d'inestabilitat, fins que l'any 1046 van esclatar disturbis pagans per tots els racons d'Hongria, coneixent-se com la Revolta de Vata. Aviat Andreu va ser cridat de tornada al seu país per ocupar el tron en comptes de Pere el Venecià, sent coronat aquell mateix any com Andreu I d'Hongria.\nAnastàsia va seguir al seu marit fins a Hongria, vivint durant un llarg període a la Península de Tihany on va fundar un monestir. Ella també va viure durant molt de temps al monestir de Tormova, a la província de Bihar, al qual va fer portar un grup de monges russes.\nTement morir sense hereus, Andreu I es va preparar per donar en herència el regne hongarès al seu germà Béla, això no obstant, pels voltants de l'any 1053 Anastàsia va donar a llum a un fill anomenat Salomó. Al cap de poc temps, Anastàsia va tenir un segon fill anomenat David, davant d'això Andreu I es va afanyar a nomenar hereu al seu fill gran, per evitar que Béla s'apoderés de la corona hongaresa.\nA la Batalla del Riu Tisza, l'exèrcit del príncep Béla va vèncer a les forces del rei Andreu I, qui va morir durant la fugida. Anastàsia es va afanyar a fugir i va cercar refugi amb els seus dos fills al Sacre Imperi Romanogermànic, sota la protecció de l'Emperador Enric IV. Salomó i Judit de Suàvia, la germana petita de l'emperador, van ser compromesos en matrimoni l'any 1058.\nAnastàsia sota el regnat del seu fill Salomó[modifica]\nBéla va governar, com a Béla I d'Hongria, durant tres anys fins al 1063, morint quan els exèrcits de Salomó i d'Enric IV s'acostaven per a recuperar la corona hongaresa. Salomó fou coronat rei d'Hongria i va exercir una política externa molt orientada cap al Sacre Imperi Romanogermànic, cosa que va provocar el malestar de molts nobles. Per altra banda, els fills de Béla van tornar al regne i van pactar la pau amb Salomó. Els joves prínceps Ladislau i Géza, van encapçalar nombroses batalles al costat del seu cosí, el rei Salomó, expulsant als invasors bàrbars cumans que assetjaven el Regne d'Hongria.\nNo obstant això, Salomó se sentia constantment amenaçat per la presència dels seus cosins i, aviat, un governador de província i cavaller hongarès anomenat Vid, va intrigar contra els prínceps. Poc temps després, Salomó va atacar frontalment en diverses ocasions als seus cosins, generant un conflicte intern al regne que semblava que no tenia solució.\nLa Crònica de Thuróczy conté una citació d'Anastàsia reclamant al seu fill Salomó: "Estimat fill meu! Ja no m'escoltes ni a mi, ni al teu Consell Reial. Per contra, només escoltes Vid. Què et passa? Et perds a tu mateix i a la teva gent. Doncs no[Cal aclariment] t'adverteixo que sigui prou per a tu la corona hongaresa, viu en pau amb els teus cosins, dóna'ls la seva part del regne. Ara doncs, Vid no pot ser un príncep, i tu no pots conservar el teu poder reial". Davant d'aquestes paraules, Salomó va colpejar a la seva mare i només la seva esposa, Judit, va impedir que ho tornés a fer. Anastàsia no va aconseguir convèncer a Salomó d'abandonar la seva lluïta contra els seus cosins.\nDesprés de la derrota de Salomó a la Batalla de Mogyoród, Anastàsia va fugir a la regió de Moson i, més tard, va cercar refugi a Bratislava. Probablement va arribar a Estíria, on va passar els seus últims anys de vida en un monestir fins a l'any 1096.\nA Wikimedia Commons hi ha contingut multimèdia relatiu a: Anastàsia de Kíev\n↑ 1,0 1,1 «Anastàsia Reina consort d'Hongria» (en hongarès).\n↑ Bértenyi, I; Diószegi, I; Horváth, J; Kalmár, J. Királyok Könyve. Magyarország és Erdély királyai, királynoi, fejedelmei és kormányzói (en hongarès). Budapest: Helikon Kiadó, 2004.\nObtingut de «https://ca.wikipedia.org/w/index.php?title=Anastàsia_de_Kíev&oldid=23265165»


Com justificar la pepivergència? – Al fons, a l'esquerra\nCom justificar la pepivergència?\t1. Distreure al personal amb un conflicte Catalunya-Espanya que es podria solucionar de moltes maneres.\n2.Dur al Govern Espanyol als tribunals com qui porta a l’associació de veïns o el club de polo.\n3. El govern entrant soluciona el conflicte dies després de constituir el nou Consell de Ministres.\n4. Duran i Lleida i Mariano Rajoy, ja nou president, es fan una foto somrients a la porta de la Moncloa per a celebrar el final del conflicte.\n5. La Vanguardia anuncia en una editorial/poesia que la Pepivergència (PP+CiU) és bona per Catalunya.\n6. CiU i PP van de la mà el que queda de legislatura, fent veure que es barallen de tant en tant per temes intrascendents com la llengua o la senyera.\n7. Alguns, en serio, es tornen a creure que CiU és independentista.\n14 Desembre 2011 PereJPCatalunyaCiU, duran lleida, pacte, pepivergència, PP, rajoy\t4 thoughts on “Com justificar la pepivergència?”\tjoeyllagrima\t15 Desembre 2011 at 9:54\tRespon\tMkauradament, serà aixi, i molts s’ho creuran i tindrem una pila d’anys de govern de dretes.\nQuin futur ens espera.\nalberto\t19 Desembre 2011 at 18:23\tRespon\tM’agrrrada molt aquesta inforrrrrmació!\nperrrrò crrrec que l’alcalde de Barrrrcelona és l’Alberrrrto Ferrrrnandessss i en Trrrrias és un rregidor qualsevol.\nPereJP\t21 Desembre 2011 at 13:30\tRespon\tÉs la sensació que tenim molts. Al següent article parlo precisament d’això: que en Trias és l’alcalde pero qui ‘fa’ d’alcalde és en Fernández-Díaz. Salut i gràcies.\nApunts andalusos « Al fons, a l'esquerra\t26 Març 2012 at 10:53\tRespon\t[…] ni menys que la contraposició total a les polítiques neo-liberals del govern PPCiU a Madrid i CiUPP a Catalunya. Si Catalunya és el centre d’experiments de la dreta neo-conservadora, Andalusia […]\nPrevious Post El problema ‘Urdangarín’Next Post La Reina Mare ja sap què fer.\nNúvol de categoriesAltres temes Apple Barcelona Bicicleta Catalunya Cinema Corrupció Decreixement Ecologia Economia Eleccions Emprenedor Espanya Estatut Europa Geek Història Inmigración Música Nació Notes a la llibreta Ploma convidada Política Relats Santa Espina Mediàtica Serà notícia Sociedad Sostenibilitat Televisió Uncategorized Desembre 2011


Dos detinguts a Reus i Tarragona per robar amb violència un telèfon mòbil\nUn d’ells tenia 24 antecedents penals\nDijous, 11 Juliol 2019 17:33\nEls Mossos d’Esquadra van detenir aquest dimecres dos homes en dues actuacions a Tarragona i Reus per presumptament haver robat telèfons mòbils amb violència. En el primer cas el detingut es va acostar a la víctima i el va agredir per agafar-li l’aparell. El lladre va fugir corrent mentre que l’agredit va haver de ser atès al Centre d’Atenció Primària. En l’altre cas, a Reus, el delinqüent va donar una empenta a un home que hi havia assegut en un bar i li va agafar el mòbil abans d’arrencar a córrer. Els Mossos van comprovar que tenia 24 antecedents policials. Tots dos han estat posats a disposició judicial.


Poliklinika Eurofarm Centar Sarajevo - hospitals - Kobilja glava - Altres ciutats a bòsnia i hercegovina - Federacion de Bosnia-Herzegovina - Bòsnia Hercegovina - Hospitalsworldguide\nPàgina d'inici › Per país › Bòsnia hercegovina › Federacion de bosnia-herzegovina › Altres ciutats a bòsnia i hercegovina › Kobilja glava › Poliklinika eurofarm centar sarajevo\nPoliklinika eurofarm centar sarajevo Kobilja glava > Altres ciutats a bòsnia i hercegovina > Federacion de Bosnia-Herzegovina > Bòsnia Hercegovina\nHeu acabat la vostra carrera mèdica o d'altra cura mèdica? Esteu pensant fer una pràctica a Poliklinika Eurofarm Centar Sarajevo? Si necessiteu saber l'adreça o el telèfon d'aquest hospital a Kobilja glava, Bòsnia Hercegovina, consulteu aquí tota aquesta informació.\nBones instal·lacions, excel·lent equip mèdic multidisciplinari i una gran reputació. Això és el que teniu Poliklinika Eurofarm Centar Sarajevo. Si necessiteu trucar o personalment per obtenir més informació sobre aquest hospital, consulteu tota la informació de contacte d'aquesta pàgina.\nAquestes són les dades de contacte i la ubicació de Poliklinika Eurofarm Centar Sarajevo. Si voleu contactar amb aquest hospital, truqueu o aneu a l'adreça que us mostrem al mapa. Si coneixeu aquest hospital i voleu recomanar-lo a altres persones, deixeu un comentari.\nLlistat de hospitals pròxims a Poliklinika Eurofarm Centar Sarajevo\nPoliklinika Zdravlje Zenica- (Situat a 54.62 km)\nPedijatrijske klinike KCU Sarajevo- (Situat a 2.22 km)\nKantonalna bolnica Zenica- (Situat a 54.80 km)\nRegionalni Medicinski Centar Dr Safet Mujic Mostar- (Situat a 75.49 km)\nUniverzitetski Klinicki Centar Tuzla University Clinical Centre of Tuzla- (Situat a 78.81 km)\nPolikliniky Mediva- (Situat a 227.21 km)


El CEIP Azorín potencia el Teatre com a ferrament curricular i 'joc' amb el qual inventar, idear, viure experiències inimaginables, qualitats 'innates dels xiquets' - La Teua Ràdio\nEl CEIP Azorín potencia el Teatre com a ferrament curricular i ‘joc’ amb el qual inventar, idear, viure experiències inimaginables, qualitats ‘innates dels xiquets’ L'Azorín ens parla - Col·legis\nEl CEIP Azorín de Monòver ha informat a La Teua Ràdio del darrer dia de Teatre que van celebrar la setmana passada, com ja va informar aquesta redacció.\nEn aquesta ocasió va ser el torn dels més menuts, “els seus somriures ens ho diuen tot”, com s’alegren des del centre monover.\nI és que, “el teatre té una base pedagògica”, com van explicar les mestres d’infantil de l’Azorín, en la representació de divendres. “Ja que el teatre és un mitjà idoni per expressar sentiments, per explicar històries, per connectar amb altres persones… Ensenya a vèncier les seues dificultats, a posar-se davant d’un públic per poder assolir i superar les pors i la vergonys”.\nA més a més, “el teatre pot ajudar a nens i nenes a progressar en el coneixement d’altres matèries curriculars. Fer teatre és treballar en equip, un valor molt important en la societat actual, reconeixent que tothom és important i que es treballa per tirar endavant un projecte comú”, com destaquen des del CEIP Azorín de Monòver.\nTeatre -jouer, com diuen els francesos-, vol dir ‘joc’. “Fer teatre és jugar, inventar personatges, idear situacions, històries… i viure experiències inimaginables”. Totes aquestes qualitats “són innates dels més xicotets i, amb el teatre, el que intentem és potenciar aquesta característica infantil”, asseguren.\nEs tracta, doncs, “de conservar aquest joc, aquesta manera de treballar”, com apunten des del col·legi monover.


Barcelona. Divendres, 30 de Juliol de 2021. 14:41\nLeo Messi ha canviat les platges paradisíaques del Carib per un altre paradís, les Balears. I ho ha fet en família, amb Antonela Roccuzzo i els tres nens Thiago, Mateo i Ciro però amb una altra companyia: el seu excompany a la davantera del Barça, Luis Suárez, ara a les files de l'Atlético de Madrid.\nUn és campió de Lliga, i no és Messi. Un és campió de la Copa América, i no és Suárez. Així que els dos sud-americans es relaxen en un fabulós i exclusiu iot.\nMalgrat la pretesa privacitat, hi ha fotos de dues agències, que no han badat. Els dos cracs no passen desapercebuts:\nLeo Messi i Luís Suárez al iot, EP\nDesprés de 64 dies lluny de Barcelona, consagrat amb l'Argentina a la Copa Amèrica i el posterior descans a Miami, Lionel Messi va tornar a Barcelona dimecres a migdia, una curta estada a la seva casa de Castelldefels i ja torna a ser a l'aigua, del Carib a la Mediterrània.\nLes fotos de GTRES a Eivissa són millors:\nMessi i Suárez amb les dones, Antonela i Sofia, GTRES\nSofia Balbi i Antonela Roccuzzo són amigues des que els marits jugaven plegats, van tenir negocis i conserven relació. Devia fer fred a Eivissa perquè ningú s'ha banyat excepte l'uruguaià. Les noies i els nois no s'han tret les samarretes. Mala sort.\nEl valent davanter matalasser sí que es capbussa a Eivissa amb un dels seus tres fills:\nLuís Suárez a l'aigua, GTRES\nLeo Messi hauria de tornar als entrenaments dilluns 2 d'agost però hi ha un problema:no pertany a la disciplina del Barça. El seu contracte va acabar el 30 de juny i encara no ha signat la renovació.\nQue les aigües d'Eivissa l'inspirin.\nAra fa un any els mateixos davanters van tirar un iot similar però per navegar en aigües de Tossa de Mar, concretament la Cala Llevador de la Costa Brava. En Blau ho va explicar:\nEl millor jugador de la història va anar a la Costa Brava acompanyat de la seva dona i els seus fills i del seu inseparable company de vestidor i amic, Luis Suárez, i la seva família. Uns estiuejants de Tossa van fer-los fotos:\nMessi i Suárez a Tossa de Mar\nEl crack blaugrana va embarcar a Blanes a bord d'un iot que van llogar a l'empresa Boat Charter Barcelona, que ofereix iots de luxe. En concret, el triat per Messi i companyia va ser el Sicilia IV, i ja és la quarta o cinquena vegada que requereixen dels seus serveis. Fa 27 metres d'eslora, té capacitat per a 8 persones i compta amb una tripulació de 3 persones. El preu del lloguer és de 6.500 euros al dia + IVA, benzina a banda.\nUn vaixell on no hi falta de res: jacuzzi, bar, cabina VIP privada o interiors amb disseny modern amb mobles de roure mat.\nTelevisió 'Joc de cartes' rep per espanyolitzar TV3: flamenc, caps de toro i castellà Marc Villanueva


Obertes les inscripcions del Som Cultura Popular 2018 - Tornaveu\nObertes les inscripcions del Som Cultura Popular 2018\nDijous, 20 de juliol de 2017 09:00h\nUna gran àgora, que tindrà lloc entre el 25 i 28 de gener a la Fàbrica Fabra i Coats de Barcelona, útil per visibilitzar les noves vies d’aprenentatge i compartir experiències entre els múltiples agents implicats que hi participen: professorat, associacions de pares i mares, institucions públiques, experts en cultura popular, sociòlegs, pedagogs, etcètera. Rosa Canela, antropòloga i membre del Comitè Organitzador del Fòrum Educació i Cultura Popular, explicava al programa Mans la voluntat “d’explorar l’educació i la cultura popular en un seu transversal: s’analitzarà l’educació molt més enllà dels centres d’educació infantil, i la cultura popular molt més enllà de l’àmbit de la festa”.\nEls vincles de col·laboració entre educació i cultura popular compartiran protagonisme, en el Som Cultura Popular, amb la reflexió entorn el Patrimoni Cultural Immaterial. Cada vegada són més els col·lectius i territoris que han decidit catalogar les seves pràctiques festives amb l’objectiu de revaloritzar-les i crear un sentiment de pertinença i identitat entre els seus practicants. La legislació de la Llei del Patrimoni Cultural Immaterial Català i de l’Associacionisme Cultural, actualment en estat de tramitació, evidencia l’interès públic que aquest nou concepte ha generat els darrers anys entre la població i les institucions. El Som Cultura Popular brindarà una plataforma per reflexionar en profunditat sobre les bones pràctiques que aconsella la Convenció per la Salvaguarda del Patrimoni Cultural Immaterial de la UNESCO.


El dia que un home va descobrir una misteriosa ciutat al seu soterrani\nEls fets van tenir lloc a Turquia l'any 1963 quan un home va descobrir fortuïtament una misteriosa ciutat al soterrani de casa seva, a Derinkuyu a la província de Nevşehir a la Capadòcia, la regió històrica d'Anatòlia central. La seva intenció era renovar la casa i per això va contractar a una empresa de construcció, la qual va començar tombant una de les parets del soterrani. Darrere d'ella van descobrir un habitacle que donava accés a una immensa ciutat subterrània. Des de llavors han estat recuperades 8 plantes o nivells de la ciutat. Les que es troben a dalt més arran de terra, són principalment habitatges i habitacions per descansar. Però com a cada ciutat, aquesta ofereix molt més: una presa per fabricar vi, un monestir i una església. Fins a dia d'avui ningú ha pogut explicar amb certesa la funció real que tenia la ciutat subterrània de Derinkuyu i qui hi va viure.\nRelated Topics:DerinkuyuEl dia que un home va descobrir una misteriosa ciutat al seu soterranimisterisNevşehir


Empremta del Centre de Sarrià: LA FEDERACIÓ D'ATENEUS DE CATALUNYA REP LA CREU DE SANT JORDI\nLA FEDERACIÓ D'ATENEUS DE CATALUNYA REP LA CREU DE SANT JORDI\nEl Govern de la Generalitat ha lliurat, en un acte oficial al Saló Sant Jordi del Palau de la Generalitat, la Creu de Sant Jordi a la Federació d’Ateneus de Catalunya, de la que en som membres, atenent al seu paper com a referent cultural i social amb una valuosa tradició històrica. Els ateneus, fundats majoritàriament a Catalunya durant el segle XIX, han influït ben positivament en la vida col·lectiva, adaptant-se a les noves realitats socials. El conjunt d’entitats com la nostra, que aplega la Federació, contribueixen a l’expansió de la cultura, al foment de l’associacionisme i al reequilibri del territori.\nCom entitat membre de la Federació d’Ateneus ens satisfà especialment aquest reconeixem. Agraïm el suport de la Federació en el desenvolupament dels nostres projectes, especialment pel que fa a la reforma del teatre.\nPer tot això ens ha complagut poder acompanyar al president i membres de la Junta Directiva de la Federació d’Ateneus en aquest acte de lliurament de la Creu de Sant Jordi.\nLa Creu de Sant Jordi és un dels màxims reconeixements que pot rebre una persona o una entitat per part de la Generalitat de Catalunya, i aquest any ha estat concedida a 27 persones i 15 entitats que s’han destacat pels serveis prestats a Catalunya en la defensa de la seva identitat o, més generalment, en el pla cívic i cultural.\nA tots ells, la nostra felicitació.\nLA MARE DE DÉU DE MONTSERRAT I LES SARDANES DEL ME...\nSANT JORDI VA PORTAR UNA NOVA BUTACA PEL TEATRE\nLA FEDERACIÓ D'ATENEUS DE CATALUNYA REP LA CREU DE...\nJESUCRISTO SUPERSTAR I EL RECORD D'UNA GRAN PERSON...\nDANSA I TEATRE PER COMEMORAR EL TRICENTENARI DEL 1...\nSarrià dedicarà uns jardins a Salvador Escamilla -...\nLA 12a MOSTRA DE TEATRE DE LA GENT GRAN AL TEATRE ...\nVARIATION. DEL TEMA AMB VARIACIONS DE LA MÚSICA BA...\nEleccions a la Junta Directiva de l'AVS - *CONVOCATÒRIA D’ELECCIONS A LA JUNTA DIRECTIVADE L’ASSOCIACIÓ DE VEÏNS DE SARRIÀ* Barcelona, 25 de juny de 2019 La Junta Directiva de l’Associació de Ve...\nTOCA-TOCA AL COSMOCAIXA - El passat dissabte *Petits, Mitjans i Sèniors* van compartir una experiència d'allò més divertida al Toca-Toca del CosmoCaixa! Vam traslladar-nos arreu d...


Com sovint haureu de canviar el vostre entrenament per seguir perdent pes | CAT.Lamareschale.org\nLa bàscula està en greu necessitat d'una certa varietat d'exercicis.\nPer això cal canviar els seus entrenaments al regular.\nEncara que la quantitat exacta de temps que li pren al seu cos per adaptar-se totalment a un exercici varia entre les dones, s'ha de normalment canviar els seus entrenaments cada quatre a sis setmanes, diu Tumminello.\nDesprés d'això, haurà de girar alguns nous moviments de força en la seva rutina sala de peses, proveu una nova classe d'entrenament, o trencar les carreres llargues amb l'entrenament de natació ocasional.\n"El més fàcil és recordar el principi FITT," diu de força i condicionament certificat especialista Mike Donavanik.\n"Representa la freqüència, intensitat, temps i tipus."\nCanvieu sobre de dos dels cada quatre a sis setmanes, i el seu entrenament mantindrà la seva escala es mou en la direcció correcta, diu.\nNo obstant això, això no vol dir que ha de realitzar el mateix dia rere dia durant quatre a sis setmanes abans de passar a una altra cosa.\nL'addició de petits interruptors a cada entrenament pot ajudar a maximitzar els seus resultats de l'exercici encara més, diu Tumminello.\n"Els nostres cossos són bastant intel·ligents, però també és bastant fàcil d'enganyar amb lleugeres modificacions, també coneguts com a micro-progressions", diu l'entrenador personal certificat Carl Helmle III, vicepresident de la formació en DavidBartonGym.\n"M'agrada canviar tan poc com sigui necessari per obtenir una resposta.\nEventualment haurà de fer canvis més grans, però en primer lloc, començar a poc a poc ".\nPer exemple, a la sala de peses, pot realitzar més repeticions o sèries que utilitzen la mateixa quantitat de pes que s'utilitza normalment.\nPot realitzar la mateixa quantitat de repeticions amb més pes, o es pot canviar per complet el seu número de repeticions i sèries, diu.\nO, al final de cada sessió d'exercicis, que podria llançar en una de dos nous moviments vostè no ha intentat des de fa temps, diu Tumminello.\nSi s'executa a la cinta, podria executar carreres d'un dia i una carrera lenta i constant al següent.\nMentrestant, la realització d'una classe d'entrenament un parell de vegades a la setmana és una forma garantida per mantenir els seus entrenaments variats, diu Helmle.\nDesprés de tot, mai s'entra en la mateixa classe i fa exactament el mateix com ho va fer el dia anterior-instructors els agrada mantenir les seves classes lleugerament diferents d'un dia per l'altre.\nA més d'ajudar a que avanci i barrejant les coses, és vital per mantenir les coses interessants.\nSi ets un addicte a la classe d'exercici, però, amb el temps haurà de intensificar les coses en l'estudi per mantenir la pèrdua de pes.\nDonavanik recomana parlar amb l'instructor abans de la classe comenci.\n"La majoria dels bons instructors li donarà progressions si se li pregunta per ells", diu.\n"No obstant això, fins i tot si el seu instructor li dóna progressions, li toca a vostè per completar en realitat ells", diu.\n"A vegades és descoratjador per donar el següent pas i pujar al següent nivell, però el seu cos contínuament veure guanys si promet empènyer contínuament.\nPitjor dels casos, si vostè no pot gestionar una progressió, es canvia l'escala de volta.\nPerò vostè mai sabrà si has conegut al seu límit a menys que tracti d'empènyer els seus límits ".


Mor l'expresident del Port de Barcelona, Joaquim Tosas, pel coronavirus\nBarcelona. Dimecres, 8 d'abril de 2020\nJoaquim Tosas, que va presidir el Port de Barcelona entre el 1996 i 2004 i va liderar l'ampliació de la infraestructura, va morir ahir a causa del coronavirus, segons ha informat el Port de Barcelona aquest dimecres a un comunicat. Tosas, que va ser també el primer president del Port de Barcelona designat per la Generalitat, va impulsar "canvis estructurals profunds" com la Comunitat Portuària, la plataforma telemàtica del port, el Port Vell i les autopistes del mar.\nSota el seu mandat es va desenvolupar així mateix el ferrocarril portuari, la xarxa de terminals marítimes per connectar el Port de Barcelona amb els seus mercats interiors, la Zona d'Activitats Logístiques (ZAL) i es va impulsar el sector creuerista a la capital catalana.\nFinalment, durant el seu mandat es van aprovar els primers dos Plans Estratègics del Port de Barcelona, el 1998 i 2003, fruit d' "un llarg treball col·lectiu amb la implicació de tots els actors públics i privats" per definir la missió del port.\nLa presidenta del Port de Barcelona, Mercè Conesa, ha destacat de Tosas el seu caràcter "enèrgic i d'idees clares", així com la seva "tenacitat i capacitat de treball" per "lluitar incansablement en tots els fronts per aconseguir l'ampliació del port".\nNombrosos responsables de la Comunitat Portuària de Barcelona, des del sector logístic al duaner i l'estiba, han mostrat també el seu reconeixement a Joaquim Tosas, de qui han dit que va ser una persona "cabal a la història recent del Port de Barcelona". Per la seva banda, el conseller de Territori, Damià Calvet, que va coincidir amb Tosas el 1997, ha destacat d'ell la seva "gran preparació personal" així com la seva ambició: "Volia fer del Port de Barcelona el millor port del Mediterrani".\nCoronavirus Mor per coronavirus el lleidatà que va tenir un atac de cor l'1-O Jordi Palmer


Albiol a Puigdemont: "Ni vostè ni ningú iniciarà cap procés de ruptura" - Diari de Girona\nAlbiol a Puigdemont: "Ni vostè ni ningú iniciarà cap procés de ruptura"\n"Li ho dic mirant-lo als ulls", ha advertit, lamentant el "debat exprés" d'investidura\nefe | barcelona 10.01.2016 | 21:11\nEl líder parlamentari del PPC, Xavier García Albiol, ha advertit avui al pròxim president català, Carles Puigdemont, que "ni vostè ni ningú iniciarà cap procés de ruptura de Catalunya", i ha emplaçat els socialistes a facilitar un pacte de Govern amb el PP per frenar l'independentisme.\nEn l'arrencada del seu discurs durant el ple d'investidura al Parlament, Albiol ha estat contundent amb el pròxim president català: "Li ho dic mirant-li als ulls: ni vostè ni ningú iniciarà cap procés de ruptura", ha advertit, lamentat el "debat exprés" d'investidura en el qual "és segurament un dels dies més tristos de la dignitat de Catalunya".\nDirigint-se a "tots els catalans i espanyols", Albiol ha "garantit que des d'aquesta cambra ningú coartarà les llibertats ni la democràcia de tots els que no apostem per la independència o les aventures".\n"Escolti, senyor Puigdemont -ha prosseguit-. Garantirem que Catalunya seguirà sent Espanya. Mal que li pesi a vostè i als seus companys de candidatura i viatge, ningú no ens dividirà ni separarà".\nCom també ha subratllat que el PP, "des del respecte a la Constitució i l'Estatut", farà una oposició "lleial i responsable", però "si s'intenta avançar pel camí de la ruptura, pararem els peus a qui pretengui trencar el que ens uneix".\nEl líder popular ha avisat Puigdemont, qui "passava per aquí i l'han trucat a última hora", que en el seu discurs ha "defensat propostes al marge de la legalitat i en contra del sentit comú", i ha admès que "tem" que "no estarà a l'altura de les circumstàncies".\n"No podem tenir esperances en qui cataloga a l'Estat espanyol com claveguera. No podem acceptar que algú assenyali que aquells que no ens sentim independentistes som invasors", li ha retret.\nPerò si bé ha suggerit que la via independentista "morirà" perquè és "il·legal", "no té aliats més enllà de la CUP i els seus amics de Bildu" i "va en contra del pluralisme i la majoria de catalans", ha deixat clar en qualsevol cas que "la fermesa i voluntat clara del Govern del PP no ho permetrà".\nÉs per això que ha considerat "del tot necessari que el Govern pugui fer front" a l'independentisme amb un "govern fort i estable, que representi a la majoria del país per respondre al més que probable desafiament independentista".\n"Vull demanar-li als diputats del PSC que treballin en aquesta direcció. En aquests moments, Espanya i Catalunya necessita que els que tenim responsabilitat de govern deixem de banda les diferències i treballem en el que resulta urgent i prioritari i no el que ens separa. I l'urgent és evitar que el nou Govern iniciï el procés de ruptura de Catalunya amb la resta d'Espanya", ha afirmat.\nAlbiol ha afegit a més que el PP considera que Catalunya "no té un bon model de finançament, és cert", i "ara que la situació dels comptes públics s'ha equilibrat, es pot plantejar un de nou, més just i que doni més recursos per afrontar les prioritats de Catalunya".\nPerò que al mateix temps, ha remarcat, "no pretengui marcar un fet diferencial amb altres territoris" ni anar dirigit "a activitats que no són prioritat d'immensa majoria de catalans".\n"Si anem en aquesta direcció, el PP està disposat a anar de la mà amb aquells que plantegen des de la legalitat, la solidaritat i la responsabilitat aquest plantejament", ha sentenciat.


Estàs aquí:Inici / Noticies / 174 ofertes presentades al Pràcticum Odisseu 2021\nPel que fa a l’àmbit d’actuació de l’Associació Leader de Ponent hi ha 11 ofertes presentades. Aquesta xifra mostra el compromís del teixit empresarial i administracions locals amb el talent jove. Aquestes ofertes es divideixen en 7 d’empreses privades, 3 d’entitats públiques i 1 del tercer sector públic-privat.\nEn aquesta edició, en el conjunt de les comarques rurals de Catalunya, s’oferiran 82 ajuts de 900 € per les empreses i institucions del territori amb la voluntat de cofinançar el 50% de les pràctiques. Els i les estudiants han de realitzar mínim 300 hores, entre mitjans de juny i mitjans de setembre de 2021. L’estudiant rebrà una remuneració de 6 € mínim per hora treballada sumant un total de 1.800 € com a contraprestació total. Les persones interessades poden enviar la seva candidatura fins al 19 d’abril i poden optar a un màxim de 5 ofertes.\nLes ofertes presentades en les comarques d’actuació de l’Associació Leader de Ponent són:\n1 oferta a Ajuntament d’Aitona com a Suport a secretaria-intervenció\n1 oferta a Rubén Escolà (Ressolució Tècnica d’Immobles) com a Ajudant de dibuix, redacció d’informes i xarxes socials\n1 oferta a Oriol Sanuy (Ressolució Tècnica d’Immobles) com a Ajudant de dibuix, redacció d’informes i xarxes socials\n1 oferta a Ajuntament d’Aitona com a Suport a l’arxiu històric municipal\n1 oferta a Arum Consultoria Ambiental com a Suport a projectes de medi ambient\n1 oferta a Arum Consultoria Ambiental com a Suport a projectes de protecció civil i ordenació del territori\n1 oferta a Resiurgell com a Terapeuta ocupacional\n1 oferta a Gestió Integral d’Agramunt com a Suport de gestió econòmica i administració\n1 oferta a Ajuntament de Sarroca de Lleida com a Suport a l’àrea municipal d’administració\n1 oferta a Imperfectus Box com a Desenvolupador/a web\n1 oferta a Imperfectus Box com a Suport en màrqueting i comunicació digital\nPer consultar el llistat complet de les ofertes de pràctiques d’Odisseu i accedir a tota la informació podeu entrar a la web www.odisseujove.cat, subscriure-us al butlletí o escriure a practicum@odisseujove.cat o bé contactar amb l’Oficina Jove de l’Alt Urgell i l’Oficina Jove de la Cerdanya o amb el Consorci GAL Alt Urgell-Cerdanya.


La Concejalía de Fiestas presenta la Carta de Reyes: Viernes 4 de diciembre de 2020\nLa Regidoria de Festes presenta la Carta de Reis\nEl nostre municipi a través de l’Agència de Promoció del Valencià gestiona per tercer any consecutiu aquesta campanya juntament amb el Gabinet de Normalització Lingüística de l’Ajuntament de València. La Pobla de Vallbona i València han estat els encarregats de gestionar el model, la impressió i la distribució de les cartes, així com els cartells anunciadors d’aquesta campanya, la qual compta amb la col·laboració de més 29 agències de promoció del valencià: Alaquàs, L’Alcúdia, Algemesí, Alginet, Almassora, Alzira, Benicarló, Benissa, Borriana, Burjassot, Callosa d’en Sarrià, Dénia, Elx, Finestrat, Gandia, Manises, Massamagrell, Montserrat, Novelda, Onda, Paiporta, Petrer, La Pobla de Vallbona, Sagunt, Santa Pola, Silla, Teulada, València, la Vila Joiosa i Vinaròs.\nEn total, s’han imprés 165.400 cartes, de les quals 5.000 són per al municipi la Pobla de Vallbona. També s’han elaborat de 440 cartells amb el mateix disseny. La Diputació de València col·labora en la campanya de la Carta dels Reis, amb 40.000 cartes que es distribuiran entre municipis xicotets o entitats menors. A més, també s’ha comptat amb la col·laboració de Sempre Teua (Direcció General de Política Lingüística i Gestió del Multilingüisme).\nEl disseny de la Cara als Reis és obra de la il·lustradora valenciana Marta Antelo,qui ha treballat per a publicacions Bromera, Jamie Oliver, The Readers’ Digest o The New York Times, entre altres.Els xiquets i xiquetes es trobaran amb una Carta que mostra els Reis d'Orient netejant-se les mans amb gel hidroalcohòlic abans d'entrar en una casa a deixar els joguets. L'altra cara permet que xiquets i xiquetes s'entretinguen amb un formulari didàctic i a més escriure la comanda de regals.\nA més, l’Aviva de la Pobla de Vallbona organitza la II edició del Premi la Carta als Reis d’Orient per a fomentar la consciència i la participació ciutadanes entre l’alumnat de 3 a 8 anys, aprofitant que la carta als Reis inclou un apartat per a demanar una millora per al nostre municipi. Les cartes guanyadores rebran un lot de regals amb materials variats i dos jocs educatius en valencià. A través del següent enllaç es poden descarregar la carta a tot color, en blanc i negre per a acolorir i en format autoemplenable per a participar en aquest premi: enllaç.\nDescarregar AF_REIS_2021 Emplenable\nDescarregar carta_a4_concurs anvers\nDescarregar Concurs Carta Reis-2020


Home > Actualitat > Sala de premsa > Podem regenerar el cor després d’un infart?\nLes jornades ‘Unsolved Problems in Heart Repair’ estan organitzades per B·Debate, una iniciativa de Biocat i l’Obra Social ‘la Caixa’, amb la col·laboració del Vall d’Hebron Institut de Recerca (VHIR).\nLes malalties cardiovasculars són la principal causa de mortalitat mundial.\nEs poden obtenir noves cèl·lules cardíaques per regenerar el teixit afectat per una cardiopatia a partir d’altres tipus cel·lulars.\nMés de 30 experts internacionals debatran sobre el tractament de la insuficiència cardíaca a CosmoCaixa Barcelona del 28 al 30 de Novembre.\nLes malalties cardiovasculars són la principal causa de mortalitat a tot el món. Segons les últimes xifres de l’Organització Mundial de la Salut (OMS), aquesta patologia va ser l’any 2008 la responsable d’un terç de les defuncions mundials. Les previsions de mortalitat continuen situant les malalties cardiovasculars com a la principal causa de mortalitat fins a l’any 2030.\nEls propers 28, 29 i 30 de novembre més de 30 experts internacionals debatran a CosmoCaixa Barcelona sobre el tractament de la insuficiència cardíaca, un dels desafiaments clau per als sistemes de salut dels països desenvolupats i, cada vegada més, dels països en vies de desenvolupament.\nLa medicina regenerativa (mètodes que combinen la teràpia cel·lular amb materials per millorar les funcions biològiques) promet solucions esperançadores en el tractament de la insuficiència cardíaca. Però la manca d’uniformitat i d’acords sobre els mètodes utilitzats dificulta la comparació de resultats obtinguts al laboratori.\nLes jornades B·Debate Unsolved Problems in Heart Repair discutiran sobre les limitacions dels mètodes i les estratègies experimentals actuals en el tractament de les cardiopaties. A més, els experts de la trobada establiran els estàndards per millorar els nous estudis clínics, la interpretació de les dades obtingudes i la translació dels resultats a la pràctica clínica.\nEl líder científic de la trobada és el Dr. Manuel Galiñanes, Director del Departament de Cirurgia Cardíaca de l’Hospital Universitari de la Vall d’Hebron i Director del Grup de Recerca de Teràpia Reparadora del Cor del Vall d’Hebron Institut de Recerca (VHIR), que ha definit la trobada com “una oportunitat única d’establir les bases per a la realització dels estudis en animals que proporcionin el coneixement necessari pel tractament efectiu del pacient amb insuficiència cardíaca”\n(*) Els problemes no resolts en la reparació del cor\nB·Debate, una iniciativa de Biocat amb el suport de l’Obra Social ‘la Caixa’, organitza Unsolved Problems in Heart Repair, amb la col·laboració del Vall d’Hebron Institut de Recerca.\nPere Figuerola (Premsa B·Debate)


Com és el taller d'un mestre orguener?\nEl taller d’un mestre orguener acostuma a ser un lloc amb una màgia especial. En un mateix recinte s’hi poden trobar professionals que dominen oficis ben diversos: tots els que es requereixen per construir un orgue. Al taller del mestre Gerhard Grenzing a El Papiol hi ha, per exemple, arquitectes, que amb potents ordinadors planifiquen al mil·límetre l’instrument, en funció de l’espai que haurà d’ocupar quan estigui construït. Hi ha fusters, ebenistes, restauradors, ferrers… i és clar, hi ha tota una sala dedicada a fer els tubs, un per un (l’orgue de La Mercè en tindrà uns 3.000), i una altra, ben gran, on munten completament els instruments abans del trasllat definitiu al seu emplaçament, per comprovar que tot funciona.\nPer tant, en pocs metres quadrats trobem des d’experts en les darreres tecnologies a artesans que treballen amb fusta, metall i pell com s’ha fet durant segles. A més, no hem d’oblidar els qui es dediquen a afinar i harmonitzar els tubs, que són els que usen una de les eines més sublims que hi ha al món: l’oïda humana.\nCosta d’imaginar, potser? No pateixi. Si apadrina un tub de l’orgue de La Mercè abans del dia 1 d’octubre ho podrà veure amb els seus ulls, perquè li regalem una visita exclusiva al taller Grenzing per als padrins, a la que podrà venir amb un acompanyant. Una bona experiència per gaudir-la i fins i tot per fer un regal ben original. L'organista de La Mercè, Hèctor París, farà de guia. Vol venir amb nosaltres?\nNOTA: Promoció vàlida per a totes les persones que hagin apadrinat un tub de l’orgue abans del dia 1 d’octubre de 2017. Cada padrí o madrina podrà assistir amb un acompanyant a alguna de les visites que s’organitzaran durant els propers mesos. S’oferiran diferents dates perquè tots els donants puguin escollir la que els vagi millor.


Piqué també 'fitxa' a Unicef pel seu Andorra - Futbol Catalunya Futbol Catalunya\nPiqué també ‘fitxa’ a Unicef pel seu Andorra\nDimarts de molta activitat a l’Andorra de Gerard Piqué. L’entitat tricolor ha anunciat el seu acord amb Unicef per a lluir el seu logotip, una campanya de socis, el seu desig de no deixar que es vegin gratis els partits i han fitxat a Alex Pachón\n‘Més vius que Mai’, slogan 2019-2020/FOTO: FC Andorra\nL’Andorra està amb màxima activitat després de conèixer-se que és equip de la segona divisió B. Mentre l’equip continua amb la seva pretemporada amb dues victòries en els seus dos partits de Copa Catalunya jugats en el seu estadi –el Prat arriba el diumenge 18-, també hi ha ‘fitxatges’ que anunciar en els despatxos. Així ho han fet aquest dimarts amb l’acord amb Unicef per a lluir el logotip en la seva samarreta aquesta temporada i així ho han signat Higini Cierco, en nom del club, i Laura Alvarez, per Unicef.\nD’altra banda, l’entitat de Gerard Piqué, presenta una important campanya de publicitat amb la finalitat d’augmentar la seva massa social. Sota l’eslògan ‘Més vius que mai, Feste-Soci!‘ marca a 80 euros el preu per un abonament de temporada (60 per a juvenils) per a tots els partits de Lliga, no així per a la Copa del Rei i altres competicions. Cada nou soci s’endurà “una motxilla i una bufanda del FCAndorra”\nVEURE MERCAT SEGONA DIVISIÓ B – TEMPORADA 2019-2020\nA nivell esportiu, arriba el vuitè fitxatge per a la plantilla tricolor. Es tracta d’Alex Pachón, el central vilafranquí que arriba procedent del Girona després de la seva última cessió al Peralada. Davanter centre (29 anys) serà la competència directa que tindrà Ernest Forgas aquest curs\nAndorra Pachón Piqué\t2019-08-13


AMBI PUR Recanvi ambientador elèctric Sky\nRecanvi ambientador Ambi Pur Elèctric Sky\nRecanvi per ambienador elèctric amb aroma a aire fresc.\nINGREDIENTS: perfumes, alpha-isomethyl ionone, benzyl alcohol, benzyl benzoate, benzyl salicilate, citral, eugenol, geraniol, hydroxycitronellal, limonene, linalool. Contiene limonene, lavandula hybrida oil, limonene, citral.\nVeure instruccions en envàs.\nProvoca irritació cutània. Provoca irritació ocular greu. Pot provocar una reacció al·lèrgica a la pell. Tòxic pels organismes aquàtics, amb efectes nocius duradors. Mantenir fora de l'abast dels nens. Evitar el contacte amb els ulls i la pell. Portar guants de protecció. Eliminar el contingut/recipient en un sistema apropiat de tractament de residus.


XarxaLlull: Any Villangómez\nper Neus Crisol Milian - Monday, 16 December 2013, 17:10\nL'Àrea de Literatura i Pensament de l'Institut Ramon Llull ha col·laborat amb l'Institut d'Estudis Catalans en la creació de la pàgina web "Villangómez traduït, Villangómez traductor" amb motiu del centenari del seu naixement. Us la fem arribar per si és del vostre interès, hi trobareu traduccions inèdites dels seus poemes, i també poemes de grans autors que ell mateix va traduir.\nEn paraules del periodista David Ventura en un article publicat recentment a l'Ara Balears, "l'obra de Villangómez està estretament lligada a la terra que el va veure créixer i, paradoxalment, el seu abast és universal tot i ser profundament local. Una contradicció que ens explica Isidor Marí, president de la Secció Filològica de l'Institut d'Estudis Catalans a Eivissa i que acaba de publicar el llibre divulgatiu Marià Villangómez: Una presentació: "Joyce deia que només escrivia de Dublín perquè a partir d'aquesta ciutat podia escriure de totes les ciutats del món. El mateix passa amb Villangómez. La seva obra està molt vinculada a Eivissa i Formentera, però plasma un aspecte més profund, com és la relació d'un poeta amb la seva terra, la seva gent, la seva cultura. És per això que Villangómez és universal".


ERC s'imposa en 6 districtes del centre de Tarragona i Llevant i el PSC a Ponent i en vots\nEls resultats electorals del 10-N a Tarragona\nLa CUP va debutar en unes eleccions generals aconseguint 2.981 vots en la ciutat de Tarragona i Ciutadans va caure a la setena posició\nActualitzada 12/11/2019 a les 09:43\nEl Partit dels Socialistes de Catalunya (PSC) va ser la formació més votada a la ciutat de Tarragona en les eleccions generals celebrades el 10 de novembre, repetint la victòria aconseguida en els comicis del 28 d’abril.\nLa segona posició va correspondre a Esquerra Republicana de Catalunya (ERC), que també va ocupar aquest lloc en les generals de fa set mesos. El 28 d’abril la tercera posició va ser per Ciutadans (Cs), el gran perdedor de les eleccions, que diumenge passat va convertir-se en la setena força més votada a la ciutat de Tarragona.\nPel que fa a l’ultradretà Vox, va passar del setè lloc al cinquè, guanyant dues posicions i superant a Junts per Catalunya (JxCat) i Ciutadans, i quedant a només 194 vots de distància del Partit Popular (PP). La CUP, que es presentava per primera vegada, va obtenir 2.981 vots. A Tarragona van votar 65.064 electors, mentre que a l’abril ho van fer 69.750, és a dir, 4.182 vots menys.\nPel que fa al repartiment dels vots per districtes de la ciutat, ERC es va imposar en 6 i el PSC en 5, els mateixos que en les eleccions d’abril. Els republicans van guanyar a la Part Alta, Eixample Tarragona, Barris Marítims, Nou Eixample Nord, Nou Eixample Sud i urbanitzacions de Llevant, mentre que els socialistes ho van fer a Torreforta i barris, Campclar, Bonavista, Sant Salvador i Sant Pere i Sant Pau. En cap barri Ciutadans va superar el miler de vots i el pitjor resultat el va tenir a la Part Alta, amb només 50 sufragis.\nPer la seva banda, l’ultradretà Vox va obtenir els millors resultats numèrics a Sant Pere i Sant Pau, amb 1.020 vots dels 7.755 totals, mentre que percentualment el barri on va collir més sufragis va ser a Bonavista, amb el 20,34%, seguit de Campclar, amb el 18,51%. En aquests barris Vox va sumar 691 vots d’un total de 3.422 electors que van exercir el seu dret a Bonavista, i 897 de 4.861 possibles.\nEn les eleccions del 28 d’abril ERC va ser la força més votada a Nou Eixample Nord (3.513), urbanitzacions de Llevant (2.229), Eixample Tarragona (2.007), Nou Eixample Sud (1.781), Barris Marítims (1.272) i Part Alta (580). El PSC ho va ser a Sant Pere i Sant Pau (2.185 vots), Torreforta i Barris (2.013), Campclar (1.810), Bonavista (1.390) i Sant Salvador (736). En les eleccions del 10 de novembre els republicans es van imposar a la Part Alta (466), Eixample Tarragona (1.771), Barris Marítims (1.153), Nou Eixample Nord (3.115), Nou Eixample Sud (1.637) i urbanitzacions de Llevant (1.965).\nEls socialistes van guanyar el 10–N a Torreforta i barris (1.721), Campclar (1.633), Bonavista (1.208), Sant Salvador (706) i Sant Pere i Sant Pau (1.869).\nEl nombre de vots escrutats a la ciutat de Tarragona el passat diumenge va ser de 65.064, dels quals van ser vàlids 65.752, mentre que el percentatge de participació va ser del 23,15% aquest novembre i del 28,63% a l’abril, respectivament.\nEl descens de vots és significatiu a l’hora d’analitzar l’evolució dels que va rebre cada una de les formacions que es van presentar i que van ocupar els primers llocs. Les dues forces que van obtenir dos diputats a la circumscripció de Tarragona, PSC i ERC, van tenir 2.294 i 1.257 vots menys el passat diumenge amb relació al 28 d’abril a la ciutat de Tarragona.\nEn Comú Podem (ECP) va aconseguir mantenir el seu diputat, tot i baixar 844 vots, mentre que JxCat, que també va conservar el seu diputat, va experimentar un lleuger augment, amb 19 vots.\nLa pèrdua de vots més alarmant va ser la de Cs, que el diumenge va perdre 6.018 vots amb relació als que va aconseguir el 28 d’abril (11.131). Per la seva banda, el PP va augmentar la seva cartera amb 2.020 vots, i Vox amb 2.193.\nD’aquestes dades es desprèn que PSC, ERC, Cs i ECP van baixar en nombre de vots respecte als obtinguts a l’abril, mentre que JxCat, PP i Vox en van tenir més.\nEn el còmput general de la demarcació de Tarragona, l’evolució dels resultats van ser similars, la qual cosa va implicar que Cs perdés l’únic diputat que tenia i aquest va passar a mans del PSC, que en va sumar dos.\nUn cop més, les zones urbanes localitzades al centre de Tarragona, més les urbanitzacions de Llevant, van apostar per donar confiança a ERC, i en els barris de Ponent, Sant Salvador i Sant Pere i Sant Pau el PSC va conservar la seva posició de privilegi. En termes globals, els socialistes van tenir 14.363 vots i els republicans 12.962.\nPel que fa a la primera experiència de la CUP en unes generals, els anticapitalistes va aconseguir el nombre més gran de vots al Nou Eixample Nord, amb 775; seguit de l’Eixample Tarragona, amb 497, i les urbanitzacions de Llevant, amb 475. Percentualment va ser als Barris Marítims on va obtenir millors resultats, amb el 0,11% dels vots i 298 sufragis.\nAl Nou Eixample Sud la CUP va totalitzar 300 vots, 217 a Sant Pere i Sant Pau, 215 a la Part Alta, 64 a Campclar, 60 a Torreforta i barris, 57 a Sant Salvador i 27 a Bonavista. Per la seva banda, els millors resultats de JxCat es van produir al Nou Eixample Nord, on va sumar 1.660 vots i a les urbanitzacions de Llevant, amb 1.225.\nCom a curiositat, a Bonavista en va tenir 19 de vots. El PP només va superar la xifra del miler de vots al Nou Eixample Nord, amb 1.503 i es va aproximar a les urbanitzacions de Llevant i Eixample Tarragona, amb 932 i 917 sufragis, respectivament.\nMentrestant, En Comú Guanyem va sumar 1.534 vots al Nou Eixample Nord i 1.133 a Sant Pere i Sant Pau. Percentualment, els millor resultats els va aconseguir a Bonavista i Campclar, amb el 15,81 i el 15,34 per cent.\nEl gran derrotat, Ciutadans, només va rebre el suport de 5.113 electors. El percentatge més gran el va obtenir a Bonavista, amb el 10,87%, i a Sant Salvador, amb el 10,15%. En termes numèrics, els millors resultats van ser al Nou Eixample Nord, on va tenir 903 vots. A Sant Pere i Sant Pau en va sumar 729, a les urbanitzacions de Llevant 610 i a Torreforta i barris 508. En els altres districtes els resultats van ser els següents: Part Alta (50), Eixample Tarragona (447), Barris Marítims (296), Nou Eixample Sud (465), Campclar (466), Bonavista (369) i Sant Salvador (270).\nLes eleccions generals del 10-N a Tarragona ciutat\nEl PP critica «l'apropiació partidista dels recursos dels tarragonins»\nComenta el contingut : ERC s'imposa en 6 districtes del centre de Tarragona i Llevant i el PSC a Ponent i en vots


El bisbe de Solsona compara la pornografia amb l'esclavitud - Regió7 :: El Diari de la Catalunya Central\nEl bisbe de Solsona compara la pornografia amb l'esclavitud\nXavier Novell mostra preocupació per l'accés de menors a continguts sexuals\narnau valverde 11.10.2020 | 22:58\nEl bisbe de Solsona, Xavier Novell, va qualificar de plaga la pornografia a la seva darrera carta dominical. Novell afirma que la pornografia és «l'esclavitud més general de la nostra societat, gairebé sempre associada a l'onanisme», és a dir, a les masturbacions. El bisbe apunta que «els seus efectes nocius sobre la vida espiritual i sobre les relacions interpersonals és molt gran». A més, diu que ningú sap com ajudar a qui vol deixar el consum de la pornografia tot i que hi ha centres de tractament de tota mena d'addiccions.\nBasant-se en un estudi de Save the Children que assegura que vuit de cada deu nois entre 13 i 17 anys consumeixen pornografia habitualment amb una edat mitjana d'inici de 12 anys, Novell es mostra «preocupat» però no sorprès per la poca alerta social que han generat aquestes dades, sobretot en les pàgines d'opinió dels mitjans de comunicació.\n«No puc recomanar la lectura d'aquest estudi perquè: comparteix i propugna la ideologia de gènere; sobrevalora la realitat LGTBI; no entra en les causes del problema; llurs propostes em semblen poc útils o malmenades», diu el bisbe a l'escrit. I és que una de les propostes de l'estudi és que la Generalitat insti el Govern estatal a establir una col·laboració entre l'Administració i les plataformes d'internet per implementar mecanismes de regulació de l'accés a contingut pornogràfic, que asseguri que els menors d'edat no puguin accedir a la pornografia.\nPer a Novell aquesta mesura no seria suficient i aposta, emparant-se en paraules d'un article publicat a La Vanguardia de Marc Masip, expert en addiccions a la tecnologia, per «aprovar una llei que marqui l'edat de tenir mòbil, com en el consum d'alcohol o del tabac; prohibir-ne l'ús a les escoles, educar en el bon ús de les noves tecnologies, prohibir la publicitat d'apostes i valorar les relaciones interpersonals».\nIndignat per la inacció de la societat, el bisbe de Solsona es pregunta de forma retòrica si «l'addicció a la pornografia és tan general que ningú vol fer l'hipòcrita denunciant el que consumeix?», o si «per tal de justificar el consum haguem optat com a societat per banalitzar el problema o simplement per ocultar-lo».\nEl concurs de carbasses de la Fira d'Ous d'Euga es farà a porta tancada.


Òscar Ordeig: de setembre 2010\nExposició i taula rodona sobre "El repte d'envellir"\nDijous dia 30 de setembre, a l'espai -la cuina- del Centre Cultural Les Monges de la Seu d'Urgell\na 2/4 de 8 de la tarda, inauguració de l'exposició DONES GRANS, GRANS DONES, a càrrec de l'institut Català de la Dona\na les 8 de la tarda, Taula Rodona i Debat a càrrec de les ponents:\nNeus Albanell, Metgessa de la Residència del Sant Hospital\nSol Gasch, Historiadora\nTeresa Fité, ex Mestra i Jubilada\nMontserrat Gomis, Antrpòloga i Treballadora Social especialitzada en cures pal.liatives a Manresa\nPresentarà l'acte: la Regidora Teresa Casassas\nModeradora: Marta Pujantell (Directora de RàdioSeu)\nPublicado por Òscar Ordeig Molist en 3:44 Cap comentari:\nObert el nou pont del Serrat de la Capella\nTal i com va avançar Progrés, avui mateix s’ha obert al trànsit rodat el nou accés al barri del Serrat de la Capella.\nD’aquesta manera, es posa en funcionament després d’un any tancat.\nProgrés recorda que les actuacions complementàries reclamades per l’alcalde Batalla no estaven incloses al projecte i l’Ajuntament no hi va presentar al•legacions.\nEl grup municipal del PSC-Progrés confirma que, tal i com va anunciar fa pocs dies, avui mateix s’ha procedit a l’obertura del nou pont que ha de donar accés al barri del Serrat de la Capella de La Seu.\nProgrés recorda que aquesta infraestructura portava un any pràcticament acabada però tancada al trànsit, un fet del tot il•lògic i que no es podia allargar més.\nTal i com es va anunciar fa pocs dies, aquesta decisió ha estat conseqüència de les gestions endegades pel PSC-Progrés amb la Delegació del Govern a Catalunya i Foment per tal de no retardar més l’obertura del pont.\nProgrés també assenyala que cal seguir treballant per tal de resoldre petits detalls tècnics de l’obra, encara que no afectin a l’obertura del pont. En aquest sentit, Progrés es mostra totalment disposat a col•laborar amb veïns, així com, amb l’equip de govern municipal per resoldre aspectes no inclosos a l’obra.\nPublicado por Òscar Ordeig Molist en 3:54 Cap comentari:\nTrobada a Oliana amb el Conseller Llena i el Subdelegat del Govern a Lleida\nDissabte 25 de setembre: Dinar de treball amb el Conseller Llena i el Subdelegat del Govern a Lleida a Oliana amb els regidors del Progrés a la comarca.\nPublicado por Òscar Ordeig Molist en 1:22 Cap comentari:\nDe Festa Major a Taús amb assignatures pendents...\nTot i la inaguració de l'últim tram asfaltat fins a la Guàrdia, encara queda un bon tros per arreglar de la carrerea que porta al nucli de Taús.\nA la foto: Dolors Vidal, Quim Llena, Salvador Bigordà, Ton Vilaginés i Òscar Ordeig.\nAdjudicades les obres de millora de l’escola de Castellciutat\nL’import de les obres adjudicades pel Departament d’Educació és de 518.597 € i tindran una durada de 6 mesos.\nEstem satisfets i esperem que les obres, reivindicades pels veïns del poble, comencin el més aviat possible.\nDe del grup municipal del PSC-Progrés a l'Ajuntament de La Seu celebrem que, finalment, el Departament d’Educació de la Generalitat de Catalunya ha adjudicat les obres de millora de l’Escola de Castellciutat per un import de 518.597 €.\nAquesta adjudicació arriba després que es presentessin fins a un total de 18 empreses al concurs públic de les obres. Els treballs tenen una durada de 6 mesos i aniran a càrrec de l’empresa Constructora i Immobiliària de Solsona S.A. Aquesta actuació permetrà fer una remodelació i una millora dels vestíbuls, la sala polivalent i l’accés del centre educatiu.\nRecordem que aquestes actuacions de millora han estat reivindicades pels veïns del poble de Castellciutat, així com, per l’AMPA i els docents del mateix centre. Arran d’aquesta reivindicació, el passat més de juny, els veïns del Poble varen tallar la carretera Nacional-260 en motiu de protesta.\nDes de Progrés ja ens hem posat en contacte amb la direcció del centre, amb l’AMPA de l’escola i també amb l’Associació de veïns de Castellciutat per tal de comunicar l’imminent inici de les obres.\nPer últim, des del mateix grup municipal, hem pogut comprovar com el compromís del Departament de no retardar o retallar aquesta actuació a causa de la crisi econòmica s’ha complert.\nConeixíem la preocupació dels veïns del poble per aquestes obres i hem fet tot el possible per agilitzar-les el màxim. Ara cal treballar per tal que les obres afectin el mínim possible el funcionament habitual de les aules.\nPublicado por Òscar Ordeig Molist en 6:28 Cap comentari:\nEl Nou Pont del Serrat de la Capella\nVíctor Morlán, Secretari d’Infraestructures de Foment, ha anunciat que entrarà en funcionament properament.\nDesprés de la reunió mantinguda fa dos mesos amb el Delegat del Govern Central a Catalunya, Joan Rangel, i de les gestions posteriors per donar un impuls a l’obertura del nou pont.\nFinalment s’ha anunciat l’obertura del nou pont que portava un any tancat al trànsit i que ha de millorar els accessos del barri del Serrat de la Capella de la Seu d’Urgell.\nRecordar que el passat mes de juliol els regidors del PSC-Progrés a l'Ajuntament de La Seu es van reunir amb Joan Rangel, Delegat del Govern Central a Catalunya, per tal de demanar l’obertura del nou pont del barri el més aviat possible.\nAquest pont, fruit de les obres de millora de la carretera d’Andorra, que duu a terme el Ministerio de Fomento, porta gairebé un any acabat però tancat al trànsit.\nEl pont suposarà una millora important dels accessos al Barri i ajudarà a garantir la seguretat dels veïns millorant la connexió amb el centre de La Seu.\nDes del grup municipal es va proposar al ple del mes de juny que es demanés a Fomento l’agilització de les obres i l’obertura del nou pont. Proposta que va ser rebutjada per part de CiU i ERC.\nTot i això, finalment, el resultat de les gestions de Progrés ha estat positiu i el pont serà transitable properament.\nEstem satisfets de l’obertura del pont ja que posarà punt i final a una situació il·lògica. Ens hem posat en contacte amb l’Associació de Veïns del Serrat de la Capella per informar-los de tot el procés.\nPublicado por Òscar Ordeig Molist en 13:14 Cap comentari:\nErrors de present, hipoteques de futur\nTal i com sentenciava amb molt d’encert el mateix Napoleón Bonaparte de finals del S.XVIII, “és injust que les generacions futures quedin compromeses per les seves predecessores. Cal cercar la manera de preservar als nostres fills de l’avarícia i la ineptitud de les presents”. Una afirmació prou categòrica i punyent que encara conserva la seva vigència, fet que indica una dinàmica social preocupant.\nMalauradament, cada vegada es dóna més importància als resultats immediats i a curt termini, encara que aquests tinguin unes condicions catastròfiques a la llarga. I aquesta és una pauta que es repeteix en diversos sectors de la societat i, molt especialment, a la política.\nSegurament que, amb més o menys mesura, aquesta visió “curta de la jugada” i interessada també ha contribuït a deteriorar la imatge que tenen els ciutadans de les persones que es dediquen a la política. Una percepció que, als que acabem d’aterrar en això de “la cosa púbica”, ens costa de pair però contra la qual hem de combatre.\nDe fet, no escric aquestes línies per analitzar “l’estat de l’art” de la desafecció política ni per recomanar receptes per lluitar-hi, sinó per explicar un exemple ben gràfic i il•lustratiu d’aquesta falta de coherència amb el futur de les decisions d’avui a l’Ajuntament de la Seu, del qual sóc regidor.\nAquest bon exemple al que em refereixo fa referència al procés iniciat des de l’equip de govern de l’Ajuntament, de CiU i ERC, amb l’alcalde Batalla al capdavant, per la construcció d’una piscina coberta amb unes condicions inadmissibles i perjudicials pels interessos dels ciutadans i del mateix consistori.\nDeixant de banda el debat sobre la participació i implicació que han de tenir les empreses del sector privat en la construcció i gestió d’un equipament públic com la piscina coberta, mai s’ha d’oblidar que cal vetllar pels interessos del propi ajuntament i dels seus ciutadans.\nDoncs bé, en aquest concurs, de manera incomprensible, l’Ajuntament pagarà les pèrdues de l'empresa privada que guanyi l’adjudicació, sense límit, i li garanteix uns beneficis mínims del 6% anual durant els propers 40 anys que durarà la concessió.\nD’aquesta manera, l’empresa que guanyi el concurs no perdrà mai, mentre que l’Ajuntament assumirà tot el risc i pagarà sempre que no s’arribi al 6% de beneficis. Aquesta operació pot provocar que, a part de perdre el servei públic de la piscina durant 40 anys, s’hagin de pagar centenars de milers d’euros cada any en concepte d’indemnització.\nSi, a més, li sumem que tot plegat s'ha publicat a informació pública durant el mes d'agost, el fet encara és més preocupant. És evident que aquestes actuacions no ajuden, ni al bon govern, ni a la transparència, ni al dret a la informació que han de regir sempre totes les accions de les administracions públiques.\nCrec que és poc sostenible i il•lògic que una administració pública assumeixi el dèficit d'explotació d'una empresa privada, sense cap tipus de límit, durant els 40 anys. Els diners dels ciutadans no poden servir, ni de bon tros, per pagar els beneficis d’una empresa.\nTambé és lamentable que, finalment, s’hagi utilitzat l’encàrrec de gestió de tot el procés al Parc del Segre S.A., empresa municipal, per tal d'evitar el debat polític i ciutadà entre els diferents grups de l’Ajuntament i la ciutadania.\nAquest, i altres projectes de la ciutat, tant per la seva magnitud econòmica com per la durada de la concessió, han de tenir un tractament més equilibrat, pausat i consensuat entre tots per tal que no perjudiqui els governs futurs.\nTanmateix, no s’entén com és que les bases no contemplen algunes de les demandes històriques de varis col•lectius de ciutadans; abonaments o preus especials per a determinats grups de persones de La Seu, com escolars, gent gran, clubs esportius...\nEn resum, un exemple molt gràfic d’aquella màxima que diu “pa per avui i gana per demà”. A canvi de poder fer allò que tant agrada a determinats polítics (fer-se la foto tot posant la primera pedra) hipotecarem els ajuntaments dels nostres fills i els nostres néts.\nJa ho deia el Sr. Carlos Losada, exdirector d’ESADE, en una entrevista a la contraportada d’un diari nacional, “el gran problema dels que manen és que deixen d’escoltar les altres persones”. I això és exactament el que està passant en aquest cas; un autisme polític que ens perjudica dia rere dia a tots plegats\nHipotecar l’Ajuntament durant 40 anys amb la piscina\nL’Ajuntament pagarà les pèrdues de l'empresa privada i garanteix un benefici mínim del 6 % anual durant els 40 anys de la concessió.\nProgrés també denuncia la manca de transparència de tot el procés, que s'ha publicat a informació pública durant el mes d'agost.\nEl grup municipal del PSC-Progrés a l'Ajuntament de La Seu proposarà al plenari la suspensió immediata del procés de construcció de la piscina coberta al considerar-lo inadmissible i perjudicial pels interessos de l’Ajuntament i dels ciutadans en general.\nProgrés afirma que és del tot inadmissible que una administració pública assumeixi el dèficit d'explotació d'una empresa privada, sense cap tipus de límit, durant els 40 anys que es preveu que pugui durar la concessió. A més, a part d'assumir el dèficit d'explotació, l'Ajuntament es compromet a garantir uns beneficis del 6% cada any.\nEl grup municipal del PSC-Progrés ha presentat en el dia d'avui, les al·legacions en contra de l’acord del Consell d'Administració del Parc del Segre, del 17 de juliol al considerar-lo lesiu pels interessos públics.\nProgrés lamenta que s’hagi utilitzat l’encàrrec de gestió de tot el procés al Parc del Segre S.A. per tal d'evitar el debat polític i ciutadà entre els diferents grups de l’Ajuntament i la ciutadania.\nEl PSC-Progrés denuncia que un projecte tant important per a La Seu com aquest, per la seva magnitud econòmica i la durada de la concessió, 40 anys, tot el procés d'informació pública s’hagi fet coincidir amb el mes d’agost, període on les empreses i ciutadans en general fan vacances. En el moment d’aprovar els plecs de clàusules no hi havia els informes preceptius ni de la interventora ni del secretari municipal.\nTampoc s’entén com és que les bases no contemplen abonaments o preus especials per a determinats col·lectius de La Seu; com escolars, gent gran, clubs esportius, etc. O el fet que a l’empresa adjudicatària també se li atorgui el dret d'explotar les pistes de tennis, les de pàdel i la piscina d'estiu sense fer-hi cap inversió inicial.\nNo pot ser que l’Ajuntament pagui les pèrdues d'explotació i al mateix temps asseguri uns beneficis del 6% anuals, d’una empresa privada durant 40 anys.\nFer coincidir tot aquest procés durant el mes d’agost no ajuda a la transparència, ni al dret a la informació que han de regir sempre en totes les accions de l' administració pública.\nPublicado por Òscar Ordeig Molist en 10:58 Cap comentari:\nTrobada a Oliana amb el Conseller Llena i el Subde...\nAdjudicades les obres de millora de l’escola de Ca...


MONCOFA I EL POBLE DE NOU DEL BENITATXELL CELEBREN LES PARTIDES DE FESTES – Fundació de Pilota Valenciana\nDiumenge 25 de Juliol del 2021 a les 19.35 hores. maties oliver\nMONCOFA I EL POBLE DE NOU DEL BENITATXELL CELEBREN LES PARTIDES DE FESTES\nEn l’època estival és el moment de traure la pilota valenciana al carrer. Els pobles reuneixen a les millors figures de l’esport autòcton amb la celebració de les partides de Festes i este diumenge, els veïns de Moncofa i del Poble Nou de Benitatxell han viscut de dos duels ben igualats.\nLa localitat castellonenca ha agrupat en el carrer de la Pilota Valenciana, per una banda a Puchol II i Guillermo, i per l’altra a De la Vega i Jesús, per a competir en la modalitat de galotxa. Esta partida també ha comptat amb dos jugadors de Moncofa. Vicent ha participat en l’equip del de Vinalesa, mentre que Rafa ha format amb la parella de l’almussafenc. La victòria ha caigut en favor de De la Vega, Jesús i Rafa per 60 a 55.\nEl carrer Major de Poble Nou del Benitatxell ha sigut l’escenari de la partida de festes. En este cas i jugant-se en la Marina Alta, la modalitat practicada ha sigut la de llargues. En l’equip roig han participat Màlia, Giner, Héctor, Guillem i Dani, mentre que la formació blava estava composta per Fageca, Santi, Félix, Juan Noel i Betriu. El marcador final ha conclòs amb el triomf del conjunt roig per 10 a 8.\nEsta setmana continuaran les partides de festes al Poliesportiu Jaume Ortí d’Aldaia. Genovés II, Bueno i Óscar s’enfrontaran a Cervera, Javi i Hilari este dimecres a les 19.15 hores.


INVITE – CREDA\n1 març, 2016 / Sin categoría\nL’objectiu principal del projecte INVITE és afavorir la introducció de noves varietats millor adaptades a diferents condicions biòtiques i abiòtiques i a pràctiques de gestió de cultius més sostenibles. El CREDA participa al WP6 Xarxes de proves de varietat millorades i té l’objectiu de proposar innovacions organitzatives per millorar la gestió de xarxes de proves de varietats i col·leccions de referència. Proposar directrius als responsables polítics per millorar l’harmonització de les proves a nivell de la UE. EL CREDA lidera la Tasca Avaluació d’impactes de xarxes de proves de varietat millorades. Aquesta tasca determinarà l’impacte econòmic de les millores tècnicament factibles per a les xarxes de proves de varietats i es basarà en un cultiu anual i una espècie perenne provada en dos països. A més dels criteris econòmics, proporcionarà informació sobre els impactes mediambientals (eficiència en l’ús de recursos i ús de fungicides) sobre opcions alternatives. CREDA Valorarà l’impacte econòmic simulant les conseqüències sobre els ingressos dels agricultors de la reducció del lapse entre el registre i l’adopció de genotips i de donar una recomanació de genotips específica del lloc. També es fará una avaluació en termes monetaris dels possibles impactes socials i ambientals d’aquestes millores. CREDA avaluarà la probabilitat d’adopció de les millores proposades per INVITE per a proves de varietat. Aquestes valoracions es basaran en estadístiques oficials, dades històriques i enquestes realitzades durant el projecte. Finalment, aquesta tasca també valorarà els factors que influeixen en l’adopció d’aquestes tecnologies per part dels agricultors.\nS’aplicarà una anàlisi de costos-beneficis privats que integri l’anàlisi cost-benefici social, mitjançant l’estimació dels valors dels bens i serveis no comercials i dels serveis que es produeixen conjuntament de la innovació proposada. L’experiment d’elecció discreta proporcional s’utilitzarà per analitzar l’impacte social i ambiental dels diferents escenaris. Es realitzarà un anàlisi mitjançant el procés jeràrquic analític per analitzar les preferències dels grups d’interès respecte als seus diferents objectius en el seu procés de presa de decisions. L’impacte d’aquestes preferències definirà la probabilitat d’adoptar les noves estratègies de gestió. Finalment, una Anàlisi de la Durada (DA) analitzarà els factors determinants que afecten la decisió dels grups d’interès d’adoptar la innovació agrícola.\nAquest enfocament metodològic dinàmic versus l’estàtic és capaç d’analitzar els aspectes de decisió i de difusió de l’adopció de la innovació agrícola. Els Focus groups amb la tècnica del World cafè s’utilitzaran per explorar la reacció dels agricultors respecte a la innovació agrícola proposada i per avaluar les fortaleses, debilitats, oportunitats i i amenaces. Es dissenyarà un qüestionari obert a escala de granja per analitzar les seves opinions, actituds i comportaments envers la innovació. Estes taques s’iniciaran en 2021.\nDurada: juliol 2019 – juny 2024\nmanigua 1 març, 2016


Noves restriccions de trànsit al Pirineu a causa de la nevada — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Noves restriccions de trànsit al Pirineu a causa de la nevada\nLa neu ha tornat ha tornat a fer acte de presència al Pirineu, després que les precipitacions de dimecres passat deixessin gruixos d'entre 20 i 50 centímetres a les valls pirinenques. L'episodi de les darreres hores, que és de menor intensitat que el de la setmana passada, ha obligat a sortir novament al carrer les brigades de neteja, així com les màquines llevaneu. A la Seu, on s'han acumulat 15 centímetres de neu nova, s'ha demanat novament la col·laboració dels veïns per fer la neteja del seu tram de voravia.\nEl gruix de neu més elevat s'ha registrat a la Bonaigua, amb 38 centímetres, mentre que a Certascan se n'han sumat 26 i a Malniu 35. A Núria la nevada ha deixat 29 centímetres, 23 a Espot i 19 al Cadí Nord-Prat d'Aguiló.\nSegons les previsions del Servei Meteorològic de Catalunya, al Pirineu i Prepirineu la cota de neu es preveu que pugi dels 500 metres als 800, si bé transitòriament podrà situar-se al voltant dels 1.000 metres durant les hores centrals del dia. Al vessant nord de Pirineu, al llarg de tot l'episodi s'acumularan més de 50 centímetres de neu per sobre de 2.000 metres. D'altra banda, a la resta de comarques avisades, la cota podrà baixar localment fins als 400 metres. A més, bufarà torb al Pirineu i al Prepirineu.\nProtecció Civil recomana molta prudència en les activitats d'alta muntanya pel fort risc d'allaus. Les últimes precipitacions amb vent fort estan acumulant neu recent i neu ventada damunt d'un mantell que ja era inestable a les vessants obagues. En les orientacions nord hi ha capes febles antigues que poden donar lloc a allaus de forma natural que involucrin gruixos per sobre dels 80 centímetres. A la resta d'orientacions, però especialment al vessant sud, el vent està provocant sobreacumulacions que poden desencadenar-se també de forma natural i assolir terreny pla. A les obagues és on la inestabilitat perdurarà els propers dies. A les solanes s'espera que aquesta inestabilitat sigui acusada aquest dilluns per les caigudes espontànies, i de cara a dimarts, per la facilitat de desencadenament accidental.\nRisc de vent\nProtecció Civil manté l'alerta del Pla Especial d'Emergències per Risc de Vent a Catalunya (Ventcat) davant la previsió que les ventades continuïn sent intenses fins aquest dimarts, sobretot al Pirineu i al terç sud de Catalunya. Segons el Servei Meteorològic (SMC), es preveu que l'episodi afecti tot Catalunya, excepte les comarques del nord-est, i que s'allargui fins dimarts al matí. Protecció Civil també manté en prealerta el Pla Neucat d'acord amb les previsions meteorològiques, que indiquen que durant aquest dilluns es podran acumular 10 centímetres a cotes superiors als 800 metres a les comarques del Pirineu i Prepirineu, principalment a la Val d'Aran, Alta Ribagorça, Pallars Sobirà i Cerdanya. La neu també podria arribar a la Noguera, la Segarra, l'Anoia i la Conca de Barberà. A més, ha posat en prealerta el Pla Allaucat pel perill d'allaus elevat (quatre sobre cinc) a l'Aran i al nord del Pallars Sobirà.\nLes ventades afectaran especialment les comarques del Pirineu, on s'espera que el llindar d'avís se superi a les cotes més altes. Es poden superar ratxes de 90 km/h i el vent bufarà de components nord i oest. De moment, s'han registrat 96 km/h a Espot; 92 km/h a Ulldeter; 90 km/h a Lac Redon; 89 km/h a Font Rubi; 79 km/h a Montserrat; 77 km/h a El Vendrell i 74,5 km/h a Constantí.\nAfectació en el transport escolar\nEn el cas de l'Alta Ribagorça, s'han suspès set rutes i 133 alumnes s'han vist afectats. Es tracta de les del Pla de l'Ermita, Senet, Casós, Irgo, Gotarta, Perbes i la que recorre la Vall de Boí. Mentre, al Pallars Sobirà tampoc han operat set línies que surten de Llessui, Vilamur, Olp, Pujalt, Gerri de la Sal i Rodés en direcció a la capital pallaresa, la qual cosa ha afectat a 65 usuaris.\nLa nevada d'aquest dilluns és la primera que té lloc en una setmana que estarà marcada per diverses precipitacions que s'aniran registrant a la zona pirinenca. A causa del temps s'ha decidit anul·lar el mercat setmanal a la Seu d'Urgell.\nInformació del trànsit ACTUALITZADA: https://bit.ly/1PmcVag (SCT) i https://bit.ly/2B2PUrl (Mobilitat Andorra)\nPel que fa al trànsit, aquest matí (10.55 h) la carretera C-28, que travessa el Port de la Bonaigua, es troba tancada entre el Refugi Cap del Port i Cabanes de Son a causa del risc d'allaus, segons ha informat el Servei Català de Trànsit (SCT). En aquesta via, s'ha de circular amb cadenes entre Baqueira i el Refugi Cap del Port i entre Cabanes de Son i Casa Sastrada i, a la C-28z, entre València d'Àneu i Esterri d'Àneu. Aquests són tres de la desena de trams de la xarxa viària catalana on aquest dilluns al matí s'ha de circular amb cadenes per la neu. A més, la BV-4024, entre Bagà i Coll de Pal, es troba tallada. Hi ha neu i gel a la calçada de l'N-230, entre Vielha i Vilaller, i per això s'hi ha restringit el pas de vehicles pesants i articulats. També s'ha restringit la circulació de vehicles pesants a l'N-260, entre Ribes de Freser i Urtx. Aquest migdia també hi ha restricció de vehicles de tercera categoria i obligació de cadenes a la C-16, al Túnel del Cadí.\nAixí mateix, cal circular amb cadenes a la C-13, entre Sort i Esterri d'Àneu; a la C-147, entre Esterri d'Àneu i Alòs d'Isil; a l'L-500, entre Pont de Suert i la Vall de Boí; a l'L-501, a l'accés al Pla de l'Ermita, a la Vall de Boí; a l'L-504, entre Llavorsí i Tavascan i a l'L-510, entre Tírvia i Àreu.\nPer la seva banda, la Diputació de Lleida informa que és necessari l’ús de cadenes per circular en 11 punts de la xarxa viària local de la seva titularitat i circular amb precaució en 11 trams per la neu que hi està caient en aquests moments. Les carreteres on calen cadenes són l'LV-5052, entre l'N-230 i Vila; l'LV-5055, entre l'N-230 i Vilamós; l'LV-6001, entre l'N-230 i Es Bordes; l'L-502, entre l'500 i Erill La Vall; l'LV-5212, entre l'N-260 i Malpàs; LV-5004, de la C-13 a Espot; l'LV-5131, entre Malmercat i Tornafort; l'LV-5222, entre l'N-260 i Enviny; l'LV-5223, de la C-13 a Llessuí; l'LV-5224, entre l'LV-5223 i fins a Olp, i l'LV-5225, de l'LV-5223 a Sauri.\nAltres vies afectades per la nevada són l'LV-4001 de la C-14 a Montant de Tost, l'LV-4008, de la cruïlla de la C-462 fins a Ortedó; l'LV-4051, de l'N-260 a Alàs; l'LV-4052, de l'N-260 a Arsèguel; l'LV-5133, de la C-14 a Noves de Segre i de Noves de Segre als Castells. També s'ha de circular amb precaució de Bellver de Cerdanya a Baltarga, a l'LP-4033a; de Martinet a Lles (LV-4036), de l'N-260 a Prullans i de l'N-260 fins a Montellà.\nA Andorra és necessari l'ús d'equipaments especials a tot el Principat i s'ha tallat la CG2 al Port d'Envalira. També hi ha restriccions a l'RN22 d'accés a França.\nGALERIA D'IMATGES (Nevada a la Seu)\nVídeo de la nevada a la Seu d'Urgell\nUn conductor posa les cadenes al seu cotxe\nGruixos de neu (Gràfic: SMC)